“Bizə əmr edirlər ki, postlardan çəkilin, Qafanı artıq veriblər, hər tərəf azərbaycanlılardır...”\n15 mart, 2021 [09:40]\nErmənistan ordusunun Azərbaycanla sərhəddə, Qafan şəhəri ətrafındakı postlarından birində dayanan hərbçilərinin acınacaqlı vəziyyəti barədə sosial şəbəkələrdə yayılmış qalmaqallı videorolik geniş rezonans doğurub. Hərbi polis və prokurorluq araşdırma başladıb, postun komandiri hərbi polisə aparılıb.\nVirtualaz.org erməni KİV-lərinə istinadən xəbər verir ki, həmin videorolikdə bir qrup hərbçi dayandıqları postda vəziyyətin acınacaqlı olduğunu deyir. Ratsiyalarının, rabitə əlaqələrinin olmadığını bildirir. “Bizə əmr edirlər ki, postlardan çəkilin, çünki Qafan artıq verilib. Hər tərəf türklərdir (azərbaycanlılar,-red.), üç tərəfdən onların postlarıdır. Hər postda 50-60 nəfər var, bizə isə cəmi 9 nəfərik...”,-erməni hərbçilərindən biri deyir.\nBu videorolikin yayılmasından sonra Ermənistan Baş prokurorluğu araşdırma başladıb, postun komandiri isə hərbi polisə çağırılıb. Hüquq müdafiəçisi Ruben Melikyan bildirib: “Sizlərdən çoxunuz dünənki videoya baxmısınız, orada bizim Qafandakı postlarımızdan birindəki vəziyyətdən danışılır. Xəbər verirəm ki, postun komandiri, könüllü Artak Arutyunyan gecə yarısı hərbi polisə çağırılıb. İndi onunla birlikdə gedirik”.\nO , əlavə edib ki, post komandirinin hərbi polisə çağırılmasını anlamır. Çünki qaldırılan problem qismən yerli bələdiyyənin imkanları ilə həll edilib.\nLakin bu videorolik 44 günlük Qarabağ müharibəsində darmadağın edilən Ermənistan ordusunun qalıqlarının necə acınacaqlı, miskin durumda olduğunu göstərir. Azərbaycanın Dövlət Sərhəd Xidmətinin qoşunları Ermənistanla dövlət sərhədində qısa zaman ərzində möhkəmləndiyi, hər cür təchizata malik kazarmalar və müşahidə postları qurduqları halda qarşı tərəfdən başıpozuq könüllülər sərhəddə yerləşdiriliblər.


Bolqarıstan? Niyə də yox?! – Azər İsmayılın bloqu\nButa Airways bir neçə gün öncə bizi Avropaya uçuşla bağlı müjdələdi. Belə ki, 2018-ci ilin yanvar ayından etibarən Bolqarıstanın paytaxtı Sofiya şəhərinə Bakıdan birbaşa uçuşlar olacaq. Qiymət isə 29 avrodan başlayacaq. Amma nədənsə bəzi insanlar bunu birmənalı qəbul etmədilər ki, Bolqarıstan şengen ərazisi deyil. Bolqarıstanın turizm potensialı haqqında aşağıda:\nBolqarıstan şengen ərazisi olmasa da, multi (çox girişli) şengen vizası ilə ölkəyə daxil ola bilərsiniz.\nBolqarıstanın öz visasını Bakıdakı səfirlikdən standart şengen üçün nəzərdə tutulmuş sənədlər toplusu ilə ala bilərsiniz. 35 avrodur.\n9 min illik tarixi olan bu yaşayış məskəni ölkənin qərbində yerləşir. Ötən il Sofiya aeroportu 5 milyona yaxın sərnişinə xidmət edib. Bu ilin ilk 9 ayının nəticəsinə görə bu rəqəm 40% artıb. Bu onun nəticəsidir ki, Sofiya daha çox turistik məkana çevrilir. 24 aviaşirkət, o cümlədən WizzAir və RyanAir Avropa və Yaxın Şərqin 68 şəhərinə birbaşa uçuşlar həyata keçirir.\nSofiyada oteldə 2 nəfərlik otaq 20 avrodan, apartmentlər 30 avrodan, hostellər isə 7 avrodan başlayır. Şəhərin qonaqları çoxlu sayda kilsələr, tarixi binalar, Sovet vaxtından qalan abidələrlər rastlaşacaqlar. Şəhərdə çoxlu sayda türk və rus restoranları mövcuddur. Odur ki, yeməyə hər zaman nəsə tapmaq olur.\nQış turizmi, xizəkçilik Bolqarıstanda çox yayılıb. Ən məşhur zonalar Bansko, Borovets, Pamporovodur. Xizək mövsümündə otellərin 1 gecəsinin qiyməti 20-30 avrodan başlayır. Havanın temperaturu isə -10 dərəcə ətrafında olur. Əsl dəniz havası))\nBolqarıstan Qara dənizin sahilində yerləşdiyi üçün çoxlu sayda çimərlik kurortları var. Burqas və Varna şəhərləri yay istirahəti üçün əla seçimdir. Çimərliklər qumlu və çınqıl daşlıdır. Ölkənin mərkəzində Mərkəzi Balkan Milli Parkı var, buranı da yay istirahəti planına salmaq gözəl olar.\nAviabiletləri http://www.butaairways.az saytından almaq olar.\nPrevious Sizə bir sirr açım..\nNext Qaranohur. Görməyə dəyər!\n2 thoughts on “Bolqarıstan? Niyə də yox?!”\nPingback: Bakı-Sofia ilk reys – Azər İsmayılın bloqu


Azərbaycanda ixtisası üzrə işləməyən gənclərin sayı nə qədərdir? » Toplum.tv Azərbaycanda özəl xəbərlər, araşdırmalar, təhlillər və müsahibələrin tək ünvanı\n11:28, 13 Fevral 2018 (Çərşənbə axşamı) 536\nAzərbaycanda ixtisası üzrə işləməyən gənclərin sayı nə qədərdir?\nRəsmi statistika olmasa da, Azərbaycanda ixtisası üzrə işləməyənlərin sayının çox olduğunu demək mümkündür.\n"Əsas diplom olsun”, - deyib işə götürənlər, iş üçün diplomundakı ixtisasına əhəmiyyət verməyənlər yetərincədir.\nSəbəb nədir? Əgər tələbələr 4 il öyrəndikləri ixtisas üzrə yönəlmirsə, universitet onlara nələr qazandırır?\nToplum Tv-nin suallarını Bakının müxtəlif universitetlərində təhsil alan 3-4-cü kurs tələbələri və təhsil sahəsində 11 il təcrübəsi olan Aynurə Abdullayeva cavablandırıb.\n- Aynurə Abdullayeva:\n- Əvvəlki illərdə bu tendensiya xüsusilə güclü idi. Əsas səbəb, fikrimcə, abituriyentlərin universitetlərə müraciət zamanı bəzi məqamları nəzərə almadan, sırf tələbə olsun deyə yalnış ixtisas seçimi etməsidir. İxtisas seçimi ciddi məsələ olsa da, təəssüf ki, əksəriyyət üzərində düşünməyi lazım bilmir. Populyar ixtisaslardır deyə psixologiyasına, xarakterinə zidd sahələri və ya imtahanlarda topladığı bala uyğun ixtisas seçib təhsil alırlar, sonra da bu ixtisasa marağının olmadığı aşkara çıxır. İndi uşaqlar universitet tələbəsi olmaq üçün 14-15 yaşlarında ciddi hazırlıqlara başlayır. Həmin yaş dövrünün gətirdiyi psixoloji təzadlar, təcrübəsizlik, valideyn təzyiqləri və s. bu kimi məsələlər var ki, şagirdə nə istədiyini anlamağa şərait yaratmır.\nŞagirdlər ixtisas seçimi zamanı bir neçə məqamı nəzərə almalıdırlar: gələcəkdə nə işlə məşğul olmaq istədiklərini müəyyən etməli, bu işlə ömürlərinin qalan hissəsində maddi tələbatlarını qarşılama ehtimalını dəyərləndirməli, 7-8 il sonra seçdikləri ixtisasa olan tələbat səviyyəsini təxmin etməlidirlər. Təqdir edərsiniz ki, bu hər şagirdin öhdəsindən gələcəyi məsələ deyil. Ona görə də illər öncə dediyim fikrimin üstündə qalıram və uşaqlar üçün məktəblərdə psixologiya və karyera mərkəzlərinin yaradılmasının vacibliyini bir daha vurğulayıram. Hər məktəbdə olmasa belə, yaxın məktəbləri birləşdirən belə bir mərkəz yaratmaq olar. Universitet öyrənmək məqsədi olmayan tələbəyə heç nə öyrədə bilməz. Yeniyetmə olaraq daxil olduğu universitetdən gənc kimi məzun olur. Fikirlər, dünyagörüşü, məqsədlər dəyişir. İndi bizim universitetlərə daxil olmaq da, oranı bitimək də xüsusi bilik və bacarıq tələb etmir. Əzbərləməyi bacardınızsa, artıq uğurlu hesab oluna bilərsiniz.\nBakalavr dərəcəli bir insan özünü bitirdiyi ixtisas üzrə karyerasında bu sahədə işə başlamaq üçün yetərli bilik və bacarıqlara malik hiss etmirsə, təbii ki o ixtisasla davam etmək istəməyəcək, əgər özünü inkişaf etdirmək istəmirsə. Üçüncü səbəb olaraq, ölkədə həmin sahəyə tələbatın səviyyəsinə, mövcud iş yerlərinin sayına baxmaq lazımdır.\n- Universitetdə yeni müəllimlərlə tanış oldum, yeni dostlar qazandım. Yeni biliklər əldə etmək üçün yönləndirildim. Universitetdə yeni mühit yaranır, yeni imkanlar açılır. Bunları universitet həyatım olmadan qazana bilməzdim.\n- Universitet tələbə statusu verib mənə, bu statusu universitet olmadan qazana bilməzdim. Məncə, "tələbə" dünyanın ən yaxşı statusudur.\n- Universitet çox şey qazandırıb, məni böyüdüb, düşüncələrimi dəyişib, dostlar qazandırıb. İnsanları bir az daha yaxşı tanımağa, komplekslərimdən az da olsa çıxmağıma təsir edib. Dərslərin 50 faizi bildiklərimiz olsa da, 50 faizi mənim üçün yeni olub. Universitetdə aktivik. Müzakirələrdə iştirak edirik, seminarlar hazırlayırıq. Musiqiçi olsaq da, bir tənqidçi, musiqi təndiqçisi kimi yetişirik. Getdiyimiz tamaşalarda, konsertlərdə artıq izləyici yox, tənqidçi gözü ilə baxırıq və bunu vərdiş edirik. Məncə, ən əsası bu sahədə qazanmışıq.\n- Oxuduğun sahənin mütəxəssisi olmağına kömək edir. Düşüncələrin dəyişir, dünyagörüşün artır, sosiallaşırsan, müəyyən layihə, təşkilatlara qoşulmaq imkanın yaranır. Diplomu texnikom və ya kurslarla ala bilərsən, digər saydıqlarımı da universitetsiz qazanmaq olar, sadəcə universitet bütün bunları sistemli şəkildə sənə verir. Ən əsası da odur ki, nə qədər savadlı da olsan, əksər yerlərdə səndən universitet diplomu tələb olunacaq.\n- Universitet mənə universitet adına layiq bilik qazandırmadı. Hüquq oxuyan biri kimi hüquq haqqında məlumat əldə etdim, hə. Amma bu məlumatlar istənilən bir sahəni sadəcə məcburi olaraq gözdən keçirməklə əldə edə bilərsən. Universitet həyatından hüquqla bağlı biliklərdən daha çox, şəhər həyatı, yeni yoldaşlar və dostlar, yeni maraq dairələri və s. qazandım. Qısası, universitet mənə hüquqdan başqa hər şey qazandırdı. Amma təbii ki, gördüyünüz kimi bunları mənə təhsil müəssisəsi olaraq qazandırmayıb. Sadəcə olaraq universitet adıyla 4 il keçirdim, yaşamaqla qazandıqlarımdı bunlar.\nTəbii ki, indi bunları müəllimlərimə desəm, "özün oxumamısan, oxusan, qazanardın”, - deyəcəklər. Elə məsələ də bundadı. Təhsilimizin əsas mənfi cəhəti odur ki, nə qazanacağımıza biz qərar vermirik. Nəyi öyrənməyimizi bizim əvəzimizə qərarlaşdırırlar. O cür müəllimlərə belə cavab vermək lazımdır: "sənin öyrətdiklərinlə mənim öyrənmək istədiklərimin tək ortaq cəhəti ixtisasımın adı idi. Nəyi universitetsiz öyrənə bilərdim, nəyi yox, buna cavab vermək çətin məsələdir. Hüquq haqqında bildiyim şeyləri, yəqin ki, məcburən də olsa, oxumadan öyrənə bilməzdim. Ancaq daha öncə də dediyim kimi universitet adına uyğun mən istədiyim hüquq biliyini aldımmı? Xeyr. Hazırda isə mənim öyrənmək istədiklərimə universitet əngəldən başqa bir şey deyil.\nStatistika göstərir ki, Azərbaycanda 2016/2017-ci tədris ilində tələbə sayı 2009/2010-cu illə müqayisədə 24585 nəfər artıb. Bu rəqəmlərlə ölkənin inkişaf səviyyəsi arasında necə əlaqə var?\n-İnkişaf səviyyəsindən çox demoqrafik vəziyyətlə əlaqəlidir, məncə. Çünki universitetlərimizin təhsil keyfiyyəti göstəriciləri məlumdur. Tələbə sayının artması hələ əmək bazarı üçün keyfiyyətli kadr yetişməsi demək deyil. Alimlərimizin də sayı ilbəil artır, hər hansı dünyaya səs salan elmi araşdırmamız haqqında oxumamışam. Bizdə insanlar boş qalmasın deyə magistr təhsili alırlar bəzən. 11 ildir orta məktəbdə müəllim işləyirəm, universitet tələbəsi olsun deyə valideynlərin uşaqlara davamlı təzyiqlərinin şahidi olmuşam. Dəfələrlə iclaslarda, təklikdə fərqli uşaqların valideynlərinə uşaqlarını hər hansı peşə məktəbinə, texnikuma yönləndirə biləcəklərini tövsiyə etmişəm və sərt münasibətlə qarşılaşmışam. Hamının övladı haqqında yüksək fikirdə olması əladır, amma şəraiti və övladının potensialını, psixoloji vəziyyətini dəyərləndirərək qərar verən valideynlər azlıq təşkil edir.


Sumqayıt bulvarında bayrağımız ucaldıldı – FOTO (VİDEO) » YeniSumqayit.az - Sumqayıt xəbərləri, maraqlı xəbərlər, yeniliklər vs...\nSumqayıt şəhərində ümumi sahəsi 106 hektar, uzunluğu 4,2 kilometr olan ərazidə şəhər bulvarının salınması işləri sürətlə davam etdirilir. Artıq bulvarın bir kilometrlik hissəsində işlər tamamlanmaq üzrədir.\nBulvarda yeni yaradılan bayraq meydanında da işlər yekunlaşmaq üzrədir. Burada ucaldılan bayraq dirəyinin hündürlüyü 40 metrdir.\nQeyd edək ki, bulvarda şəhər sakinlərinin piyada gəzintisi, kiçikölçülü gəzinti avtobusları və avtomobil yolu ilə yanaşı velosiped idmanı ilə məşğul olmaq istəyənlər üçün də eni 3 metr olan xüsusi hərəkət zolağı salınır. Bununla yanaşı bulvarda istirahət obyektləri, atraksionlar, ticarət və əyləncə mərkəzləri, kinoklub, idman infrastrukturu inşa ediləcək, çimərlik zonasında da əsaslı işlər görülərək sakinlərin istifadəsinə veriləcək.\nSahil hissədə estakadalar qurulacaq və şəhərin akvatoriyasında gəzinti gəmilərinin hərəkəti təmin olunacaq. Sumqayıtda yeni dənizkənarı bulvar sakinlərin istifadəsinə verildikdən sonra şəhərin simasını tamamilə dəyişəcək.\n"Yenisumqayit.az" "sumqayitxeber.com"a istinadla bulvardan hazırlanan reportajı təqdim edir:


"Report"un məlumatına görə, hakim Rəşad Əliyevin sədrliyi ilə keçirilən prosesdə P.Abbasov son söz deyib. O, bəraət istəyib.\nMüşavirədən qayıdan məhkəmə heyəti hökmü elan edib.\nHökmə əsasən, Rüstəm Orucov 4 il 6 ay, Pərviz Abbasov və Kənan Vəliyevin hər biri 1 il 6 ay müddətinə azadlıqdan məhrum edilib. P.Abbasov və K.Vəliyev məhkəmə zalında həbs edilib.


Prezident İlham Əliyev: Terrorizmin nə milləti, nə də dini var – İNSAN HÜQUQLARINA DAİR BEYNƏLXALQ STANDARTLARIN TƏSBİTİ ÜZRƏ BİRGƏ İŞÇİ QRUPU\nPrezident İlham Əliyev: Terrorizmin nə milləti, nə də dini var\nISESCO-nun Baş Konfransının XII sessiyası “Qurani-Kərim”dən ayənin oxunması ilə başlayıb.\nTədbirdə çıxış edən Prezident İlham Əliyev ISESCO-nun Baş Konfransının XII sessiyasının Bakıda keçirilməsini ölkəmiz üçün əlamətdar hadisə adlandırıb: “İlk növbədə, sizin hamınızı Azərbaycanda səmimiyyətlə salamlayıram. Azərbaycana xoş gəlmisiniz. ISESCO-nun Baş Konfransının XII sessiyasının Bakıda keçirilməsi ölkəmiz üçün əlamətdar hadisədir. Çox şadam ki, bu tədbir Bakıda, Azərbaycanda keçirilir. Əminəm ki, qonaqlar ölkəmizin keçmişi, reallıqları ilə tanış olmaq üçün gözəl imkanlar əldə edəcəklər.\nSon illər ərzində ISESCO dünya miqyasında çox önəmli beynəlxalq təşkilata çevrilibdir. ISESCO-nun əsas vəzifəsi İslam aləmində elmin, təhsilin inkişafıdır, İslam aləminin zəngin mədəni irsinin qorunmasıdır. ISESCO bu sahədə çox böyük uğurlara nail olubdur. Eyni zamanda, bu gün dünya miqyasında beynəlxalq təşkilatlar arasında da ISESCO-nun öz yeri var. Qeyd etdiyim kimi, son illər ərzində baş direktor cənab əl-Tuveycrinin rəhbərliyi ilə ISESCO dünya miqyasında çox önəmli və böyük nüfuza malik olan təşkilata çevrilibdir.\nBiz Azərbaycanda daim çalışırıq ki, ISESCO-nun nüfuzu daha da artsın. Azərbaycan ISESCO-nun fəal üzvlərindən biridir. Bizim Bakıda keçirilmiş bir çox tədbirlərdə ISESCO təmsil olunur, cənab əl-Tuveycri Azərbaycana tez-tez səfərlər edir. Bakı şəhəri 2009-cu ildə ISESCO-nun dəstəyi ilə İslam mədəniyyətinin paytaxtı elan edilmişdir. 2018-ci ildə isə bu şərəfli ada bizim digər qədim şəhərimiz Naxçıvan layiq görülüb. Bu, ISESCO tərəfindən Azərbaycana, Azərbaycan mədəniyyətinə və bu gün Azərbaycanın İslam aləmində oynadığı rola verilən yüksək qiymətdir.\nOnu da qeyd etmək istəyirəm ki, yaxın zamanlarda Bakıda ISESCO-nun regional mərkəzi yaradılacaq. Azərbaycan dövləti bu mərkəzin yaradılması üçün bütün lazımi tədbirləri görür. Əminəm ki, bu mərkəz öz fəaliyyəti ilə həm regionda, həm ümumiyyətlə, İslam aləmində humanitar əməkdaşlığın dərinləşdirilməsi, İslam həmrəyliyinin gücləndirilməsi üçün fəal yol oynayacaqdır”.\nAzərbaycan Prezidenti ISESCO-nun Azərbaycanı daim dəstəklədiyini də vurğulayıb: “Xüsusilə Ermənistan-Azərbaycan, Dağlıq Qarabağ münaqişəsinin həlli işində ISESCO daim Azərbaycanın mövqeyini, yəni, haqq-ədaləti açıq şəkildə dəstəkləyir. Cənab əl-Tuveycrinin çoxsaylı çıxışlarında bu məsələ ilə bağlı birmənalı mövqe nümayiş etdirilir. Buna görə biz ISESCO-ya minnətdarıq, bütün müsəlman aləminə minnətdarıq.\nBildiyiniz kimi, Ermənistan-Azərbaycan, Dağlıq Qarabağ münaqişəsi uzun illərdir ki, öz həllini tapmır. Uzun illərdir ki, Azərbaycan erməni işğalından əziyyət çəkir. Beynəlxalq birlik tərəfindən tanınmış ərazimizin 20 faizi erməni işğalı altındadır. Bu işğal nəticəsində bir milyondan artıq azərbaycanlı öz doğma torpağında qaçqın-köçkün vəziyyətinə düşmüşdür. Xalqımıza qarşı ermənilər tərəfindən etnik təmizləmə siyasəti aparılmışdır. Ermənilər Xocalı soyqırımı törətmişlər. Bu gün 10-dan çox ölkə Xocalı faciəsini soyqırımı kimi tanıyır. Ermənistan bütün beynəlxalq hüquq normalarını kobudcasına pozur. Münaqişə ilə bağlı BMT Təhlükəsizlik Şurasının 4 qətnaməsi vardır ki, orada erməni silahlı qüvvələrinin Azərbaycan torpaqlarından dərhal və qeyd-şərtsiz çıxarılması tələb edilir. İyirmi ildən çoxdur ki, Ermənistan bu qətnamələrə məhəl qoymur. Digər beynəlxalq təşkilatlar, o cümlədən İslam Əməkdaşlıq Təşkilatı, Qoşulmama Hərəkatı, ATƏT, Avropa Şurası Parlament Assambleyası da oxşar qərar və qətnamələr qəbul etmişlər. Yəni, beynəlxalq hüquq tam şəkildə Azərbaycan mövqeyini dəstəkləyir. Eyni zamanda, tarixi ədalət də bizim tərəfimizdədir. Çünki Dağlıq Qarabağ əzəli Azərbaycan torpağıdır. Əsrlər boyu Azərbaycan xalqı bu torpaqlarda yaşamışdır. “Qarabağ” sözünün özü Azərbaycan mənşəlidir. Ona görə həm tarix, həm beynəlxalq hüquq ölkəmizin mövqeyini dəstəkləyir və bu münaqişə yalnız ölkələrin ərazi bütövlüyü, sərhədlərin toxunulmazlığı prinsipləri əsasında həllini tapa bilər.\nOnu da qeyd etməliyəm ki, ATƏT işğal edilmiş ərazilərə iki dəfə missiya göndərmişdir. Missiyaların məruzələri göstərir ki, işğal edilmiş torpaqlarda hər şey – bizim şəhərlərimiz, kəndlərimiz, tarixi, dini abidələrimiz dağıdılıb. Ermənilər işğal edilmiş torpaqlarda 10 məscidi dağıdıblar. Bu, vəhşilikdir. Bu, İslam mədəniyyətinə qarşı terrorizmdir. Bir daha qeyd etmək istəyirəm ki, ISESCO bu məsələdə Azərbaycanın haqlı işini daim dəstəkləyir”.\nPrezident İlham Əliyev erməni terror təşkilatları tərəfindən 1990-cı illərin əvvəllərində Azərbaycanda 30-dan çox terror aktı törədildiyini də diqqətə çatdırıb: “Bu terror aktları nəticəsində 2 mindən çox günahsız insan həlak olmuşdur. Biz dəfələrlə bəyan etmişik ki, terrorizmin nə milləti, nə də dini var. Əfsuslar olsun ki, son vaxtlar bəzi Qərb dairələri, media nümayəndələri İslamı terrorla bağlamaq istəyirlər. Biz bu çirkin əməlləri qətiyyətlə pisləyirik. İslam sülh dinidir, mərhəmət dinidir, dostluq dinidir. Biz İslam dəyərlərini dünyaya təqdim etmək üçün Azərbaycanda fəal iş aparırıq. Azərbaycan o ölkələrdəndir ki, dünyanın ən məşhur Luvr muzeyində İslam bölməsinin təşkilində fəal rol oynamış, öz maliyyə töhfəsini vermişdir.\nAzərbaycan müsəlman aləmində birinci ölkədir ki, Vatikanda öz sərgisini nümayiş etdirə bilmişdir. Biz islamofobiyaya qarşı açıq şəkildə mübarizə aparırıq. Ən yüksək səviyyədə – Prezident səviyyəsində bəyanatlar verilib. İslamofobiya çox böyük təhlükədir, böyük ədalətsizlikdir. Gələcəkdə sivilizasiyalararası münaqişələrə gətirib çıxara bilər. Ona görə, həm ölkə daxilində, həm xaricdə biz İslam mədəniyyətini təbliğ edirik. Dünyanın inkişaf etmiş ölkələrində Azərbaycanın təşkilatçılığı ilə mütəmadi qaydada sərgilər, təqdimatlar, mədəni proqramlar təşkil edilir. Azərbaycan dinlərarası, millətlərarası əlaqələrin inkişafı üçün də fəal rol oynayır. Bizim təşəbbüsümüz ilə Bakıda artıq bir neçə dəfə Beynəlxalq Humanitar Forum keçirilmişdir. Üç dəfə Mədəniyyətlərarası Dialoq Forumu keçirilmişdir. Dünya dinlərinin liderlərinin Zirvə görüşü keçirilmişdir. Gələn il BMT-nin Sivilizasiyalar Alyansının Qlobal Forumu keçiriləcəkdir. Qeyd etməliyəm ki, bütün bu tədbirlərdə ISESCO fəal iştirak edir. Budur bizim dinlərarası, mədəniyyətlərarası münasibətlərə töhfəmiz.\nBu yaxınlarda Azərbaycanda Beynəlxalq Multikulturalizm Mərkəzi yaradılmışdır. Azərbaycan artıq dünyada multikulturalizmin mərkəzi kimi tanınır. Azərbaycanda heç vaxt milli, dini zəmində qarşıdurma olmamışdır və əminəm ki, olmayacaqdır.\nBiz tam əminik ki, multikulturalizmin gözəl gələcəyi var. Sadəcə olaraq bəzi siyasətçilər, ictimai xadimlər öz çıxışlarında daha da diqqətli olmalıdırlar. Çünki multikulturalizmin alternativi yoxdur. Alternativ ayrı-seçkilikdir, diskriminasiyadır, islamofobiyadır, ksenofobiyadır. Bu, gələcəyə aparan yol sayıla bilməz. Ona görə, biz bu bölgədə öz siyasətimizlə və təşəbbüslərimizlə dinlərarası münasibətlərin gücləndirilməsi üçün çalışırıq və çalışacağıq”.\nAzərbaycanın zəngin tarixə malik olduğunu diqqətə çatdıran Prezident İlham Əliyev daha sonra Azərbaycanın İslam həmrəyliyinin gücləndirilməsi, İslam dəyərlərinin müdafiəsi üçün beynəlxalq müstəvidə fəal iş apardığını da vurğulayıb: “Onu da qeyd etməliyəm ki, Azərbaycan gənc müstəqil dövlətdir. Cəmi 24 ildir ki, biz müstəqil dövlət kimi yaşayırıq. Sovet dövründə Azərbaycanda cəmi 17 məscid var idisə, bu gün məscidlərin sayı 2 mindən çoxdur. Biz fəxr edirik ki, dünyanın ən qədim məscidlərindən biri – 743-cü ildə tikilmiş Şamaxı məscidi Azərbaycanda yerləşir. Bu yaxınlarda məscid əsaslı şəkildə təmir edilibdir və bu gün həm dini abidədir, həm də memarlıq abidəsidir. Ona görə, bu məsələlərdə əlbəttə ki, beynəlxalq təşkilatların, aparıcı siyasətçilərin rolu kifayət qədər böyükdür – xüsusilə indiki şəraitdə, çox həssas vaxtda. Əfsuslar olsun ki, dünyada münaqişələr daha da alovlanır, qarşıdurmalar daha da çoxalır. Azərbaycan öz tərəfindən çalışır ki, humanitar əməkdaşlıq risklərin azaldılmasına gətirib çıxarsın.\nISESCO-nun bilavasitə məşğul olduğu sahələr də Azərbaycanda uğurla inkişaf edir. Qeyd etdiyim kimi, bizim çox zəngin tarixi irsimiz, qədim mədəniyyətimiz var. Bizim bütün mədəni abidələrimiz dövlət tərəfindən qorunur. Təhsilə böyük diqqət göstərilir. Azərbaycanda savadlılıq təxminən 100 faizə çatıbdır. Elmin inkişafına böyük diqqət göstərilir. Elmin inkişafı üçün əsaslı işlər görülür, vəsait ayrılır. Elmin İnkişafı Fondu yaradılıbdır. Azərbaycanda yeni texnologiyalar inkişaf edir. O cümlədən bir neçə il bundan əvvəl Azərbaycan dünyanın o qədər də böyük olmayan kosmik klubuna üzv olub. Azərbaycanda kosmik sənaye sürətlə inkişaf edir. Çünki hər bir ölkənin gələcəyi elmin, təhsilin səviyyəsindən asılıdır, gələcəkdə daha da böyük dərəcədə asılı olacaqdır. Çünki ölkələrin inkişafını şərtləndirən əsas yeni texnologiyalardır, innovasiyalardır, elmin inkişafıdır, təhsilin səviyyəsidir. Biz bu sahəyə çox böyük diqqət göstəririk. Hesab edirəm ki, Azərbaycanın əldə etdiyi təcrübə bəzi ölkələr üçün maraqlı ola bilər.\nBu il Bakıda tarixdə ilk dəfə olaraq Avropa Oyunları keçirilmişdir. Onu da qeyd etməliyəm ki, Avropa Oyunları Azərbaycanda Olimpiya Oyunları səviyyəsində keçirilmişdir. Altı mindən çox idmançı, minlərlə qonaq ölkəmizə gəlmişdir. Qısa müddətdə – cəmi iki il yarım ərzində bütün hazırlıq işləri görüldü və bu Oyunlar tarixə ən gözəl, ən mötəbər, yaxşı təşkil edilmiş Oyunlar kimi daxil oldu. Birinci Avropa Oyunlarının müsəlman ölkəsində keçirilməsi, hesab edirəm ki, sadəcə olaraq idman məsələsi deyil. Bu, eyni zamanda, dediyim kimi, bizim multikulturalizmə, dinlərarası, millətlərarası münasibətlərə verdiyimiz dəyərli töhfə olmuşdur. İki ildən sonra – 2017-ci ildə isə Bakıda İslam Həmrəylik Oyunları keçiriləcəkdir. Cəmi iki il ərzində Azərbaycanda həm Avropa Oyunları keçirilib, həm də İslam Həmrəylik Oyunları keçiriləcəkdir. Bax, bu iki hadisə əslində Azərbaycanın hansı mövqelərə malik olduğunu əyani şəkildə göstərir.\nBiz 2008-ci ildə “Bakı prosesi”nə təkan verdik. O vaxt Azərbaycanın təşəbbüsü ilə Bakıda keçirilən Avropa Şurasına üzv ölkələrin mədəniyyət nazirlərinin toplantısına biz İslam Əməkdaşlıq Təşkilatına üzv ölkələrin mədəniyyət nazirlərini dəvət etdik. Çünki Azərbaycan həm Avropa Şurasının, həm İslam Əməkdaşlıq Təşkilatının üzvüdür. Bu, birinci belə toplantı idi. Ondan sonra 2009-cu ildə İslam Əməkdaşlıq Təşkilatına üzv ölkələrin mədəniyyət nazirlərinin toplantısına biz Avropa Şurasına üzv ölkələrin nazirlərini dəvət etdik. Yəni, bu prosesə “Bakı prosesi” adı verilibdir. Dünyada artıq “Bakı prosesi” özünəməxsus rol oynayır. Yəni, biz çalışırıq ki, bütün bu məsələlər tənzimlənsin, dünyada daha da böyük anlaşma olsun, qarşıdurmaya yol verilməsin, insanlar rahat, sülh, əmin-amanlıq şəraitində yaşasınlar”.\nISESCO-nun Baş Konfransının XII sessiyasının Bakıda keçirilməsinin Azərbaycan üçün çox böyük hadisə olduğunu bir daha vurğulayan Prezident İlham Əliyev qonaqların burada səmərəli işləyəcəklərinə əminliyini də ifadə edib: “Burada müzakirə olunan məsələlər gələcəkdə həm İslam həmrəyliyini gücləndirəcək, humanitar sahədə görülən işlərə daha böyük təkan verəcək, eyni zamanda, dünya miqyasında qarşılıqlı anlaşmanın dərinləşməsinə xidmət göstərəcəkdir.\nMən çıxışımın sonunda bir daha Azərbaycan xalqının böyük dostu cənab əl-Tuveycrinin fəaliyyətini xüsusi qeyd etmək istəyirəm. Cənab əl-Tuveycri həm ISESCO-nun rəhbəri, həm də ictimai xadim kimi dünyada çox böyük rol oynayır, Azərbaycanı dəstəkləyir. ISESCO-nun bu səviyyəyə qalxmasında onun xüsusi xidmətləri var. Mən istəyirəm ki, bugünkü toplantıda qonaqların iştirakı ilə gözəl missiyanı icra edim. Cənab əl-Tuveycri mənim Sərəncamımla Azərbaycanın dövlət ordeni olan “Dostluq” ordeni ilə təltif edilibdir. İstəyirəm bu gün bu toplantıda bu ordeni ona şəxsən özüm təqdim edim”.


Şaplo (Kanada) üçün ucuz aviabiletlər, Şaplo (Kanada) / üçün ucuz aviabiletlər / Tickets.az\nŞaplo şəhərinə, Kanada ölkəsinə uçuş üçün bütün aviaşirkətlərdən sərfəli qiymətə aviabiletlər\nAviabiletlər > Kanada > Şaplo\nŞaplo (YLD) şəhərinə aviabiletlər.\nŞaplo şəhərinə ən ucuz aviabiletləri onlayn bron edin. Tickets.az saytında təyyarəyə bilet axtarışı xidmətinin köməyi ilə siz problemsiz ən yaxşı təklifi tapacaqsınız və Şaplo şəhərindən asanlıqla təyyarəyə bilet alacaqsınız. Sizin sadəcə uçuş istiqamətini, tarixi, səyahət edəcək sərnişin və uşaq sayını qeyd etməniz kifayətdir. Bundan sonra sistem Şaplo şəhərindən aviabilet almaq üçün bütün mövcud variantları sizə təklif edəcəkdir.\nSaytımızda siz həmçinin, dünyanın istənilən hava limanından Kanada, Şaplo şəhərinə təyyarələrin aktual uçuş cədvəlini yoxlaya bilər, evdən çıxmadan endirimlər, aksiyalar, isti təkliflər tapa bilər və sizə lazım olan reysə aviabilet sifariş edə bilərsiniz.\nŞaplo şəhərinə təyyarə bileti neçəyədir\nŞaplo və Hutçinson şəhərindən uçuşlar üçün aviabiletlərin qiymətləri uçuş günündən, ayından və uçuş vaxtından, həmçinin, aviaşirkətdən asılıdır. Biz, 750 aviaşirkət arasında birbaşa reyslərin və transfer ilə olan reyslərin qiymətlərini müqayisə edirik. Qiymətləri və şəhərinizdən uçuş tarixlərini yoxlamaq üçün aviabilet axtarışı xidmətindən istifadə edin.\nŞaplo şəhərində neçə hava limanı var?\nŞaplo şəhərində bu hava limanları var: Çapleo.\nAylend Lk Karden Hil\nFlight Tickets Chapleau\nBilletes De Avión Chapleau\nBillets D'avion Chapleau\nBiglietti Aerei Chapleau\nLėktuvo Bilietai Šaplas\nBilete De Avion Chapleau\nBilety Lotnicze Chapleau\nUçak Biletleri Chapleau\nMüştəri xidmətinə mesaj göndərmək üçün istifadəçi seansının unikal identifikatoru: 0206542031


Əkrəm Əylisli. Ürək yaman şeydir\n2021, 14 İyun, Bazar ertəsi, Bakı vaxtı 10:53\n— Bu gün bazarda bir qәribә şey görmüşәm. Sәhәrdәn beynimdәn çıxmır. Bir xırdaca ev köpәyi bir yekә küçә itini qabağına qatıb qovurdu... Ağappaq, әl boyda bir şey. Heç tüllab, itә dә oxşamırdı...\n— Necә nә olsun? Top boyda bir şey, o boyda iti!.. Özü dә görәydin necә qovurdu. Camaat da baxıb hırıldaşırdı...\nÜRӘK YAMAN ŞEYDİR...


Yapışqan Wilds - Bu Slot Xüsusiyyətinin İşinə dair İzahat\nBugünkü onlayn slot oyunlarının ayrılmaz hissəsi, bonus turlardan və sərbəst iplərdən tutmuş nişanlar və vəhşi simvollara qədər dəyişən, demək olar ki, mövcud olan xüsusi xüsusiyyətlərdir. Bunlardan, qazanan bir kombinasiya etmək üçün makaralardakı digər ikonlara dayanma qabiliyyətinə əlavə etmək üçün müxtəlif fərqli variantlarla ən çox inkişaf etdirilən və genişləndirilən sonuncudur. Bu, yapışqan vəhşi təbiətlərin meydana çıxdığı və bu xüsusiyyətlərə sahib məhsulların oyun təcrübəsinə yeni bir ölçü qazandıran bir yerdir.\nYapışqan vəhşilər, hər şey daxil olan dağılmalar və ya bonus simvolları istisna olmaqla, bütün digər ikonları çox gözəl bir şəkildə əvəz etdikləri mənasında, hələ də standart olanlarla eyni şəkildə davranırlar. Bununla birlikdə, varlıqlarına bir az daha çox yumruq atırlar, bəzən özlərinin böyük qələbələrinə kömək edirlər.\nVacib Vəhşi normadan nə ilə fərqlənir?\nBir onlayn slot oyunu oynayarkən, hər an makaralarda görünən müntəzəm vəhşi nişanların şahidi olmaq olduqca normaldır və bəzən payline-da bir qələbə yaratmağa kömək edəcəklər. Əlbətdə hamısı əla və tarazlığı artıran bir şeydir, baxmayaraq ki, yapışqan vəhşi daha yaxşı bir şey edə bilər.\nEyni şəkildə görünməyə meylli olsa da və adi ikon kimi bir stend rolunu oynasa da, yapışqan vəhşilər adından da göründüyü kimi yapışacaq! Bu, növbəti fırlanma üçün göründükləri makarada mövqelərini tutacaqları deməkdir. Bu bəzən 'Döndür' düyməsini yenidən basdığınızda və ya əlavə mərc daxil edilmədən təkrar fırlatmaq üçün makaraları təyin etmək üçün öz daxili proqramına sahib olan bir simvol tərəfindən tetiklenir. Olduqca açıq olduğu kimi, ən azı ikinci bir fırlanma üçün yerində qalan bir vəhşi yalnız ikinci bir qazanma kombinasiyasını və ya daha çoxunu özündə birləşdirərək yaradıla biləcəyi mənada fayda verə bilər.\nNə vaxt görünürlər?\nYapışqan vəhşilər bütün oyunlarda spesifik deyil. Oynadığınız məhsuldan asılı olaraq öz parametrlərinə sahibdirlər. Beləliklə, bəziləri təsadüfi görünən baza oyununda tapılarkən, digərləri yalnız bonus turunda və ya freespins turunda parılmaq şansı əldə edəcəklər. Həm də tez-tez belə olur ki, sərbəst bir dövrə şəklində görünsələr, bu xüsusiyyətin müddəti boyunca mövqedə qalacaqlar.\nDaimi Yenidən fırlanma\nİkonaya yanında biraz daha çox həvəs göstərmək üçün yapışqan vəhşiləri ehtiva edən bir və ya iki oyunun əsas xüsusiyyətinə çevrildi. Məsələn, Netent oyununu, 'Etiketləri' götürək. Bu oyunda, yalnız diqqət çəkən xüsusiyyəti, bu simvollardan mütəmadi olaraq edə biləcəyi hər şeyi edən yapışqan vəhşi nişanlardır, lakin tetiklenen təkrar fırlatmada başqa bir yapışqan vəhşi görünsə, yerində qalacaq və əvvəlkini məcbur edəcəkdir makaraları başqa bir döndürmə yerinə qoymadan əvvəl bunu etmək. Daha görünsə, proses davam edir. Bu vəziyyətdə, makaraların hamısını vəhşi heyvanlarla doldurmaq və böyük bir ödəmə təmin etmək mümkündür.\nDigərləri, mövcud makaradan başqa digər makaraların yenidən fırlanmasına səbəb olacaq yapışqan vəhşiləri əhatə edir. Bu arada, bəzi digər oyunlar, məsələn, Cayetano Gaming-dən 'Misir Wilds', müəyyən bir spin sayını izləmək üçün bir vəhşi düzəldəcək - bu oyunda, iki ilə dörd arasında bir yerdə olmaq.\nBu xüsusiyyətə malik oyunları haradan tapa bilərəm?\nStandart vəhşi ikonada bir dəyişiklik olaraq, indi müxtəlif inkişaf etdiricilərin bir çox onlayn slot oyunlarında tapıla bilər. Bu xüsusi vəhşi xüsusiyyətə sahib olan ən populyar oyunlardan bəzilərinə Earth Storm rejiminin bir hissəsi olaraq simge təqdim edən Netent-dən 'Elements', Quickspin tərəfindən həm müntəzəm, həm də kilidlənmiş vəhşilərdən ibarət olan 'Beowulf' və 'Girls Guns II ilə: Frozen Dawn ', Microgaming tərəfindən, maqnit vəhşilərə təsadüfi təyin olunmuş bir xüsusiyyət alternativi olaraq sərbəst nöqtələrində dondurulmuş vəhşiləri təklif edir.\n2021-09-08 Prairie Meadows Casino Oyun avtomatları | Ən çox oynanan slot maşınları: pulsuz oynayın\nBəy Keyvərdə Təhlükə nisbəti Tarix Red Black Oran Ruleti - Onlayn mobil kazino cekpotları Craps -da qalib gəlmək\nLas Veqasda taksilər Nj -də Belfair Casino Online nədir - Onlayn kazino: elektron cüzdanlı saytların üstünlükləri Bu gün niyə bu qədər uçuş təxirə salınıb? Footloose Yuvaları Düz mərclər


Haqqımızda - Biyan Products\n2012-ci ildən fəaliyyət göstərən "Biyan Products" MMC tərəfindən biyan kökündən beş ad altında 100% bitki tərkibli, bioloji fəallığa malik qida əlavələri- siroplar hazırlanır: Biyan şərbəti, Biyan İmmunovit, Biyan Sed, Biyan Qripson, Biyan Broncho.\nTorpaq sahələrimizdə yetişdirilən ekoloji təmiz bitkilərdən zavodda insan orqanizminə müsbət təsir göstərəcək yüksəkkeyfiyyətli bioloji fəallığa malik qida əlavələri istehsal etmək, Azərbaycan brendini dünya bazarına çıxartmaqla ölkəmizi tanıtmaq, əkinçilik,istehsal və sənaye sahələri üzrə dünya liderlərindən biri olmaqdır.\nAzərbaycanda yetişən biyandan hazırlanan 100% bitki tərkibli məhsulların istehsalını həyata keçirmək və bu məhsulları dünya biyan kökü bazarında yüksək mövqeyə çıxarmaq, bu sahədə mövcud iqtisadi potensialı dövlətin real gəlir mənbəyinə çevirməkdir. “Biyan Products” MMC-nin nəzdində fəaliyyət göstərən Biyan Sənaye Parkının, plantasiyaların yaradılmasında məqsəd artıq dünya bazarına müasir texnologiyalardan istifadə olunaraq emal olunmuş biyan kökü və biyandan hazırlanan bioloji fəallığa malik qida əlavələri, bitki mənşəli məhsullar çıxarmaqdır. Biyan kökü min bir dərdə dərmandır. Sağlamlığınızı düşünərək belə faydalı bitkidən təbii tərkibli məhsullar istehsal edərək sağlam gələcək qurmaq ən ündə amallarımızdan biridir.\n“Biyan Products” MMC xarici satış bazarlarına çıxmaq üçün dövlətin yaratdığı imkanlardan istifadə etmək niyyətindədir. Məhsulun əsas xarici satış bazarları qismində Avropa, Asiya və Amerika nəzərdə tutulur. Gələcəkdə istehsalın ildə 8000 tona çatdırılması planlaşdırılır.\nSertifikatlar və mükafatlarımız\nQIZIL MÜKAFAT BİYAN PRODUCTS MMC\nGÜMÜŞ MÜKAFAT BİYAN PRODUCTS MMC\nBÜRÜNC MÜKAFAT CƏNUBİ KOREYA\nXÜSUSİ MÜKAFAT BİYAN PRODUCTS MMC\nORSER SERTİFİKAT BİYAN PRODUCTS MMC\nPATENT 2009 0054 BİYAN PRODUCTS MMC\nPATENT 2009 0057 DƏRMAN ŞƏRBƏTİ\nPATENT 2009 0056 DƏRMAN ŞƏRBƏTİ\nPATENT 030858 BİYAN PRODUCTS MMC\nPATENT 027691 BİYAN PRODUCTS MMC\nPATENT 028017 BİYAN PRODUCTS MMC\nSERTİFİKAT ISO 22000:2018 BİYAN PRODUCTS MMC\nUYĞUNLUQ SERTİFİKATI BİYAN ŞƏRBƏTİ\nUYĞUNLUQ SERTİFİKATI BİYAN BRONCHO\nUYĞUNLUQ SERTİFİKATI BİYAN İMMUNOVİT\nUYĞUNLUQ SERTİFİKATI BİYAN QRİPSON\nUYĞUNLUQ SERTİFİKATI BİYAN SED\nAQTA BİYAN PRODUCTS MMC\nPATENT 2009 0055 BİYAN ŞƏRBƏTİ


22/05/2019 [16:18] - Cəmiyyət - ( 888 dəfə baxılıb)\nMayın 22-də Azərbaycan Dillər Universitetində (ADU) alman şairi Fridrix Şillerin “Yunan Allahları” şeiri əsasında tamaşa nümayiş olunub.\nModerator.az xəbər verir ki, alman dilinin fonetikası və qrammatikası kafedrasının təşkilatçılığı ilə səhnələşdirilən tamaşanın ideya müəllifi ADU-nun rektoru, akademik Kamal Abdulla, ssenari müəllifi kafedranın müdiri Qahirə Axundova, rejissoru Faiq Mirzə, quruluşçu rəssam və səs effektləri üzrə məsul şəxs kafedranın əməkdaşı Leyla İsmayılzadədir.\n“Tamaşa olduqca maraqlı, təsirli, dolğun alınıb. Bütün tələbələrə gələcək yaradıcı işlərində uğurlar arzu edirəm. Mən Fridrix Şillerin “Yunan Allahları” şeirini çox sevirəm. Bu, əslində qəmgin əsərdir. Tamaşanın sonluğu çox gözəl tapılıb, quruluşu yaxşı alınıb. Bu tamaşanın digər universitetlərin səhnələrində göstərilməsini də təklif edəcəyəm”.


Zəncəfilli Peçenyedən Hazırlanmış Kompüter Korpusu » 3w.LeGenD.Az | Əfsanə olmaq istəyən bizimlədi... | Eurovision 2013, Geyimler, sac duzumleri, mentiq, aforizmler, animasiyalar, sekiller, avatarlar, menali sozler, maraqli, dadli tortlar, mp3, video\nZəncəfilli Peçenyedən Hazırlanmış Kompüter Korpusu\nHeç daxilində kompüter komponentləri yerləşdirilmiş zəncəfilli peçenye görmüşdünüzmü? Elə isə şəkillərdə gördüyünüz bu orijinal “qurğu” ilə yaxından tanış olun.\nPCWorld resursunun nümayəndələri, görünür, builki milad bayramını daha orijinal şəkildə qeyd etməyə qərar veriblər: Onlar korpusu peçenyedən ibarət olan tam funksionaı kompüter işləyib hazırlayıblar.\nPeçenye-Korpusda Kompüterin Hansı Komponentləri Yerləşdirilib?\nKompüteri hazırlayarkən mütəxəssislər Intel Atom N230 1,6 GHz prosessorlu Mini-ATX platası, 300 Gb SSD diski və 4 Gb əməliyyat yaddaşından istifadə ediblər. Windows 7 əməliyyat sistemi əsasında işləyən kompüter karton qablaşdırmada yerləşdirilib.\nPeçenye-Korpus Necə Hazırlanmışdır?\nİdeya müəllifləri xüsusi reseptə əsasən kifayət qədər möhkəm peçenye (biskvit) bişirərək onun vasitəsilə divarları qurmuşlar. Təbii ki, onlar divarlarda lazımi port yerləri qoymağı və eləcə də, peçenye-korpusun daxilində kifayət qədər boş yer ayırmağı unutmamışlar. Növbəti addımda isə taxtapuş yüksəldilərək peçenyenin divarlarına bərkidilmişdir.\nSon addım olaraq, tort-korpusun divarları və dam örtüyü rəngarəng krem və müxtəlif şirniyyatlarla bəzədilmişdir.\nPeçenye-Korpus Tam Funksionaldır\nAlınmış son məhsul tam işlək vəziyyətdədir. Kompüteri işə salaraq işçi masa üçün internetdən divar kağızı (wallpaper) və ya hər hansı bir proqram, eləcə də film və ya cizgi filmi yükləmək olar.\n10 aprel 2011 11:43\ncox maraqli xeberdir,minnettaram\n24 dekabr 2010 05:55\nCAMAATDA KƏLLƏ İŞLƏYİRDƏƏƏƏƏƏ\n23 dekabr 2010 23:53\n23 dekabr 2010 21:53\n23 dekabr 2010 21:47\ndoğrudan gör nələr hazırlayırlar\n23 dekabr 2010 20:51\nİDEA BUNA DEYERLER\n23 dekabr 2010 20:04\n23 dekabr 2010 19:50\nQeyri-adi xebere gore tesekkurler\n23 dekabr 2010 19:33


Rayon İcra Hakimiyyəti başçısı aparatının həftəlik tədbirlər planına uyğun olaraq növbəti “Nümayəndə günü” rayonun Heydər Əliyev Mərkəzində keçirilib. RİH başçısı aparatının Ərazi idarəetmə və yerli özünüidarəetmə orqanları ilə iş şöbəsinin müdiri Rüstəm Səmədov iclas iştirakçıları olan İƏD nümayəndələri və bələdiyyə sədrlərini gündəlikdə duran məsələlərlə tanış edib.\nR.Səmədov İƏD üzrə nümayəndəliklərdə təsərrüfatbaşına uçot kitablarının işlənməsindən və bunun ərazi üzrə geniş təhlillərin aparılmasına imkan verəcək səviyyəyə çatdırılmasının əhəmiyyətindən danışıb. O, həmçinin Nəsiminin 650 illik yubileyi münasibəti ilə keçiriləcək ağac əkini kompaniyasının qarşıya qoyduğu vəzifələrdən söz açıb. Gündəliyə çıxarılan məsələlərlə bağlı İƏD üzrə nümayəndələrə və bələdiyyə sədrlərinə tapşırıq və tövsiyələr verib.\n“Nümayəndə günü”ndə RİH başçısının İsmayıllı şəhər İƏD üzrə nümayəndə Məhərrəm Əhmədov, Basqal qəsəbə İƏD üzrə nümayəndə Novruz Əsədov, Qubaxəlilli kənd İƏD üzrə nümayəndə Yaşar Calalov çıxış edərək icra olunacaq məsələlər barədə fikirlərini açıqlayıblar.\n“Nümayəndə günü” iştirakçıları maraqlandıran sualların cavablandırılması ilə yekunlaşıb.\nPrevious Mətbuata bağlı ömür\nNext Qışa hazırlıq müzakirə olunub


Futbol >> Amit Quluzadə Yunanıstan Super Liqasında oynayacaq11 yanvar 2017 14:08“Sumqayıt”dan ayrılaraq yenidən legioner həyatı yaşamaq qərarına gələn Amit Quluzadə AEL-lə münasibətləri rəsmiləşdirib. Olimpiya.az saytı xəbər verir ki, 24 yaşlı yarımmüdafiəçi artıq rəsmi müqaviləyə qol çəkib. Bu barədə futbolçu özü feysbuk səhifəsində məlumat yayıb. Bir neçə gündü Larissada olan Amit bu gün klubun ofisinə yollanaraq, rəsmi müqaviləyə qol çəkib. Azərbaycan millisinin də formasını geyinmiş Quluzadə Yunanıstan Super Liqasının təmsilçisi ilə 2,5 illik sazişə qol çəkib. Qeyd edək ki, Amit Quluzadə karyerası ərzində “Erciyesspor” (Türkiyə) və “Atletiko” (Portuqaliya) klublarında da legioner həyatı yaşayıb.


“Çin və Azərbaycan epidemiya əleyhinə beynəlxalq əməkdaşlıqda fəal rol oynayır” – Çin səfiri | Hafta.az\n“Çin və Azərbaycan epidemiya əleyhinə beynəlxalq əməkdaşlıqda fəal rol oynayır” – Çin səfiri\n20:25 21.05.2020 Müəllif:Vüsal Tağıbəyli\nÇin hökuməti koronavirusla mübarizəyə dəstək məqsədilə Azərbaycana ikinci yardım dəsti göndərib.\nHafta.az yazır ki, təhvil-təslim mərasimində Çinin ölkəmizdəki səfiri xanım Quo Min və Azərbaycan tərəfindən Səhiyyə Nazirinin müavini Viktor Qasımov, digər rəsmi şəxslər iştirak edib. Tədbirdə səfir xanım Quo Min ürək sözlərini Azərbaycan nümayəndələri ilə paylaşıb.\nSəfir deyib ki, baharın gəldiyi, təbiətin çiçəkləndiyi və canlandığı bir vaxtda, onlar Azərbaycanın Səhiyyə Nazirliyində, Çin hökümətinin epidemiya əleyhinə yardım layihəsi çərçivəsində göndərdiyi antiepidemik vasitələrin ikinci və üçüncü dəstlərinin təhvil-təslim mərasimində iştirak edirlər.\n“İlin əvvəlindən bəri, qəfil gələn COVİD-19 epidemiyası bütün dünyada yayılıb və 200-dən çox ölkə və bölgəyə fəlakət gətirib. İndiyədək epidemiyaya yoluxmuş şəxslərin ümumi sayı 5 milyona yaxındır, ölənlərin sayı isə 300 mindən çoxdur. Bu epidemiya hər kəsin həyatını dəyişdirdi, hər bir ölkənin idarəetmə sistemini və qabiliyyətini sınadı. Epidemiya ilə mübarizədə Çin Azərbaycanla birgə ikitərəfli və çoxtərəfli səviyyədə qarşılıqlı olaraq bir-birilərini yaxından dəstəkləyib və əməkdaşlıq edib, bir-birilərini müdafiə edib çətin vaxtlarda köməkləşərək, epidemiyaya qarşı mübarizədə beynəlxalq əməkdaşlığın təşviqinə, dünya təhlükəsizliyinin qorunmasına və maraqların inkişafına mühüm töhfələr veriblər. İkitərəfli səviyyədə, hər iki ölkənin hökumətləri və xalqları yan-yana mübarizə aparır, ölkə rəhbərləri bir-birilərinə rəğbət məktubları göndərir, epidemiyanın qarşısının alınması və nəzarətində təcrübə mübadiləsi aparır, qarşılıqlı maddi yardımlar edərək, bu kimi bir çox vasitələrlə bir-birlərinə dəyərli dəstək və yardım göstərirlər. Bu, Çin və Azərbaycanın yüksək siyasi qarşılıqlı etimadını, dərin ənənəvi dostluğunu və ortaq inkişaf fəlsəfəsini ortaya qoyur. Beynəlxalq arenada, Çin və Azərbaycan çoxtərəflilik prinsipə riayət edir, epidemiya əleyhinə beynəlxalq əməkdaşlıqda fəal rol oynayır, regional güclərin vəzifə və məsuliyyətlərini nümayiş etdirir” deyən xanım Quo Min əlavə edib ki, ölkəsi üçün ən çətin vaxtda Azərbaycan hökuməti və müxtəlif dövlətlərdən olan dostlar Çinə müxtəlif formalarda güclü dəstək veriblər.\nSəfir bildirib ki, Çin höküməti bu yaxşılığa cavab olaraq, bir-birinin ardınca Azərbaycana epidemiya əleyhinə yardım layihəsi çərçivəsində antiepidemik vasitələrin üçüncü dəstini verib. Bura 5 min ədəd epidemiya aşkarlayıcı test, 10 qeyri-invaziv süni tənəffüs aparatı, 3500 dəst tibbi qoruyucu geyim, 600 min birdəfəlik tibbi maska, 50 min tibbi KN95 maskası və sair aiddir. Bundan əlavə, Şaanxi əyalətinin Xian şəhəri, Siçuan əyalətinin Mianyang şəhəri, Zhejiang əyalətinin Quzhou şəhəri, Çongqing əyalətinin Jiangjin şəhəri, eləcə də Çinin digər yerli əyalət və şəhərləri, həmçinin Huawei Azerbaijan Technology Co, Ltd şirkəti, Ma Yun ictimai rifah fondu, Alibaba ictimai rifah fondu və sair kimi müəssisələr və qeyri-hökumət təşkilatları, Azərbaycana epidemiya ilə mübarizədə əməli töhfələr verərək, çox sayda epidemiyanın qarşısının alınması materiallarını Bakıya göndərmək üçün fəal tədbirlər görüblər.\n“Bu gün mən nazir müavini Viktor Qasımovla birgə Çin Xalq Respublikası Hökumətinin Azərbaycana epidemiya əleyhinə yardım layihəsi üçün gətirilmiş antiepidemik vasitələrin ikinci və üçüncü dəstinin təhvil-təslim aktını imzalayıram. Ümid edirəm ki, bu tibbi ləvazimatlar Azərbaycana epidemiyanı ən qısa müddətdə aradan qaldırmağa kömək edə bilər! Cənab sədr Si Tszinping, yenicə yekunlaşmış 73-cü Ümumdünya Səhiyyə Assambleyasında bu cür vurğuladı: bəşər sivilizasiyasının tarixi həm də xəstəliklərə və fəlakətlərə qarşı mübarizə tarixidir. Virusun heç bir sərhədi yoxdur və xəstəliklər irqi ayırd etmir. Bu dəhşətli epidemiya qarşısında bütün ölkələrin insanları cəsarətlə irəliləyir, bir-birlərinə vaxtında və çətin zamanlarda kömək göstərir, dünya xalqlarının böyük sevgisini nümayiş etdirir və epidemiyaya qarşı mübarizə üçün böyük güc toplayırlar. Çin, həmişə bəşəriyyət üçün ortaq bir gələcəyi olan bir cəmiyyət qurma konsepsiyasına sadiq qaldı və təkcə öz xalqının təhlükəsizliyi və sağlamlığı üçün deyil, həm də qlobal ictimai sağlamlıq üçün məsuliyyət daşıyır. Birlik və əməkdaşlıq beynəlxalq ictimaiyyətin epidemiyanı aradan qaldırmaq üçün ən güclü silahıdır. Çin Ümumdünya Səhiyyə Təşkilatının rəhbərliyi və koordinasiyası altında beynəlxalq ictimaiyyət, o cümlədən Azərbaycanla sıx əməkdaşlıq etməyə, COVİD-19 epidemiyasına qarşı mübarizə aparmaq üçün Çin müdrikliyi və proqramları ilə köməyə davam etməyə, dünya xalqlarının təhlükəsizliyini və sağlamlığını qorumağa səylə çalışmağa, qlobal ictimai səhiyyənin sürətli inkişafını təşviq etməyə hazırdır”, - deyib səfir Quo Min.\nXanım diplomat sonda vurğulayıb ki, bir neçə gün sonra Azərbaycan Respublika Gününü qeyd edəcək, Odur ki, fürsətdən istifadə edərək, qardaş Azərbaycan xalqının bayramını səmimi qəlbdən təbrik edir, onlara xoş arzular, firavanlıq və əminamanlıq diləyir.\nOxunma sayı 372\n22:10 / 29.09.2020\n22:00 / 29.09.2020


"Xaricdə təhsil almaq insanı əzbərçilikdən uzaqlaşdırır" - Unikal.org\n"Xaricdə təhsil almaq insanı əzbərçilikdən uzaqlaşdırır"\nUnikal.org xəbər verir ki, Qərbi Kaspi Universitetinin məzunu, daha sonra Hollandiyada təhsil alan və bu ölkədə karyerasını davam etdirən Lalə Mustafazadə müsahibəsində gənclər üçün maraqlı olacaq fikirlər bildirib .\n- Gəlin, elə ali təhsil illərinizdən başlayaq. Necə xatırlayırsınız bu illəri?\n- Qərb Universitetində Regionşünaslıq fakultəsini bitirmişəm. Əslində, etdiyim seçimdən çox razıyam. Fikrimcə, Qərb Universiteti tələbələrə münasibət, müəllim heyəti, təhsilin keyfiyyəti baxımından başqa universitetlərdən daha fərqlidir. Ən çox müəllimləri xatırlayıram. Doğurdan da hər biri mənə gələcəyimi müəyyən etmək üçün bir stimul olub. İngilis dilində olan dərslərdən daha çox öyrənməyə çalışmışam. Həvəsləndirici amillərdən biri də müəllim heyətinin böyük bir hissəsinin xaricdə təhsil almaları idi.\n- Daha sonra Niderlandda təhsilinizi davam etdirmisiniz. Bir qədər də bu barədə.\n- Təhsilimi davam etdirmək üçün Niderland Krallığının ən qədim universiteti olan Leiden Universitetini seçmək qərarına gəldim. Həmin zaman Fövqəladə Hallar Nazirliyində çalışdığımdan, təhlükəsizliyin idarəedilməsi sahəsində biliklərimi daha da dərinləşdirmək istəyirdim. Leiden Universiteti tərəfindən təklif olunan Təhlükəsizliyin İdarəedilməsi Maqistr Proqramına müraciət etdim. Universitetə qəbul çox çətin olmasa da, universitetdə oxumaq heç də asan deyildi. Yuxusuz gecələr, stress, vaxt azlığı və hətta universitet vaxtı velosipeddən yıxılaraq ayağımı qırmağım kimi hadisələrlə üzləşdim. Bütün bunlara baxmayaraq bir il ərzində magistr təhsilimi müvəffəqiyyətlə başa vurdum.\n- Sizcə, xaricdə təhsil nə qazandırır, bunun hansı üstünlükləri var?\n- Xaricdə təhsil almaq insanı əzbərçilikdən uzaqlaşdırır. İmtahanlar, seminarlar zamanı müəllimlər sənin öz şəxsi fikrinlə, mövzuya olan münasibətinlə maraqlanırlar. İlk əvvəllər bu mənə bir qədər çətin gəlirdi. Bir müddət sonra bu sistemə uyğunlaşdım. Xaricdə təhsil almaq mənim dünyagörüşümü genişləndirdi və çoxlu dost qazandırdı.\n- İş həyatınıza Fövqəladə Hallar Nazirliyində başlamısınız. Daha sonra isə NATO-da təcrübə keçmisiniz. Beynəlxalq təşkilatla əməkdaşlıq sizə nələr qazandırdı?\n- Bəli, iş həyatıma FHN-də başladım. FHN mənə fəhlükəsizliyin idarəedilməsi sahəsində bir çox qapılar açdı. İş zamanı NATO, Avropa Birliyi, George Marshall Mərkəzi, KOİCA kimi təşkilatlarda qısa müddətli kurslar keçirdim.\nLeiden Universitetini bitirdikdən sonra isə Haaqa şəhərində yerləşən NATO elmi mərkəzində praktika imkanı qazandım və bunu dəyərləndirməyi qərara aldım. Praktika müddətində 2 elmi araşdırma yazıım çap olundu. Hal-hazırda bu yazılar mərkəz tərəfindən istifadə olunur.\nNATO-da təcrübə proqramını bitirdikdən sonra isə Deloitte Şirkətinin Təhlükəsizliyin İdarəedilməsi və Davamlılıq idarəsində iş təklifi aldım. Hal-hazırda burada baş konsultant vəzifəsində çalışıram.\nBeynəlxalq təşkilatlarda işləmək çox fərqlidir. İşə qarşı münasibət tamam başqadır. Beynəlxalq Təşkilatlarda işləyərək müxtəlif ölkələrdən, müxtəlif mədəniyyətlərdən olan insanlara birgə işləyirəm. Təbii ki, çox fərqli yanaşmaları, iş bacarıqlarını müşahidə edirəm və onlardan öyrənirəm.\n- Səhv etmirəmsə, indi həm də öz stratup layihənizlə məşğulsunuz. Bir qədər də bu layihə barədə.\n- Bəli, işdən əlavə Haaqada Alman iş yoldaşım Nils Hegel ilə öz qeyri hökümət təşkilatımızı (MİNE MARK) yaratmışıq. Mine Mark uşaqları və gəncləri minalardan, partlayıcı döyüş sursatlarından və müharibə qalıqlarından qorumaq məqsədi ilə həyata keçirilən mina təhlükəsizliyi üzrə təhsil layihəsidir. Biz BMT-nin Mina Aksiyası Mərkəzinin təlimatlarını uşaqlar üçün kitab və oyunlara çevirərək anlaşılan dilə tərcümə etmişik. Proqrama uşaqlar tərəfindən marağın olması və onlar tərəfindən sevilməsi üçün komikslər və qəhrəmanlar yaratmışıq. Uşaqlar layihənin mərkəzində yerləşir və qəhrəmanlardan öyrənirlər.\nHal-hazırda həmin proyekti Azərbaycanın sərhəd bölgələrində yerləşən məktəblərdə icra etməyi planlaşdırırıq. Niderlandın Haaqadakı səfirliyi və Diaspora Komitəsi bizi bu sahədə çox dəstəkləyir. Təşkilatımızda çoxlu sayda könüllüləri və məsləhətçiləri vardır. Proyekti saytımızdan və facebook səhifəmizdən izləyə bilərsiniz: www.minemark.org\n- Necə hesab edirsiniz, əmək bazarında uğur qazanmaq üçün təhsil illərində tələbələr nələrə xüsusi olaraq diqqət yetirməlidirlər? Hansı imkanları dəyərləndirməlidirlər?\n- Məncə hal-hazırda təhsil önəmlidir amma yetərli deyil. Təhsildən kənarda sosial işlərlə məşğul olmaq, dil öyrənmək, müxtəlif şikətlərdə təcrübə keçmək çox vacibdir. Təhsillə paralel qazanılan təcrübə iş həyatı üçün olduqca əhəmiyyətli rol oynayır.


BOS-un direktoru: "Ertələnmə bizə təsir göstərməyəcək"\n"Əslində deyiləcək söz yoxdur, hər şey bəllidir. Koronavirus qlobal problemdir, artıq pandemiyadır. Nə edə bilərik? Sadəcə, gözləmək lazımdır. Artıq UEFA qərar verib: Avropa çempionatı 2021-ci ildə keçiriləcək".\nSport7.az xəbər verir ki, bu fikirləri "Report"a açıqlamasında Bakı Olimpiya Stadionunun (BOS) direktoru Cavid Qarayev Avropa çempionatının təxirə salınmasına münasibət bildirərkən deyib.\nO deyib ki, BOS nüfuzlu yarışın bütün hazırlıq işlərini tamamlamaq üzrə idi: "Bundan sonra prosedurlar olacaqdı. Gözləyəcəyik, UEFA-nın nümayəndələri gələndən sonra hər şey bəlli olacaq".\nQarayev AVRO-2020-nin təxirə salınmasının BOS-un hazırlığına təsir göstərməyəcəyini vurğulayıb: "Ertələnmə bizə təsir göstərməyəcək. Bəlkə də, bunun faydası olacaq ki, vaxt qazanacağıq. Bəzi işlər mayadək bitməli idi. İndi belə çıxır ki, bir il də vaxtımız var".\nBOS rəsmisi Avropa çempionatınadək arenada digər matçların keçirilməsinin mümkünlüyünü söyləyib: "Təbii ki, bütün oyunlar keçirilə bilər. Amma nə vaxt keçiriləcəyi Azərbaycandakı vəziyyətdən asılıdır. Klubların və milli komandaların beynəlxalq oyunlaradək bu xəstəlik qalacaqmı? Çox suallar var, onlara cavab verə bilmirəm".\nDirektor BOS-da çalışanların koronavirusa görə evlərində olduğunu vurğulayıb: "Bayrama yaxın hamısı evlərindədir. Kimin vacib işi olsa, gəlir, işini görəndən sonra isə çıxıb evinə gedə bilir".\nAvropa çempionatının qrup mərhələsinin 3, 1/4 finalın isə 1 oyunu Bakı Olimpiya Stadionunda keçirilməlidir.


Cinsini dəyişən azərbaycanlı gənc: "Anama dedim ki, oğlanlardan xoşum gəlir" - FOTOLAR » Qadınla.Com - Qadınlar Birİncidir!\nCinsini dəyişən azərbaycanlı gənc: "Anama dedim ki, oğlanlardan xoşum gəlir" - FOTOLAR\nTarix: 10-10-2015, 00:11\nŞərhlər: Baxılıb: 21965\nAvropada keçirdiyi əməliyyat nəticəsində cinsini dəyişən Raul Məmmədlinin müsahibəsini təqdim edirik:\n- İlk olaraq, özünüzü təqdim edin...\n- Məni burada Aqnes Landau kimi tanıyırlar. 21 yaşım var. Bu adı özüm seçmişəm. 2011-ci ilin 12 sentyabrında Litvaya - Vilnusa gəlmişəm. O zamandan da burada yaşayıram.\n- Litvaya nə məqsədlə gəlmişdiniz?\n- Oxumağa gəlmişdim. Amma buna qədər mamamla hər danışanda deyirdim ki, mən sırğa taxmaq, saçımı uzatmaq, tatu döydürmək istəyirəm. O da həmişə etiraz edirdi. Deyirdi ki, bunlar bizə yaraşmaz, kişi olmaq lazımdır və sairə. İndi onlar yadıma düşəndə gülürəm. O vaxt öyrənmişdim ki, imtahanları keçsəm, Litvada pulsuz təhsil ala bilərəm. Həmin ildə imtahanlarda 500 bal yığmışdım. Amma buna baxmayaraq yenə evdə narazı idilər. Hər dəfə gəlib niyə 600-700 yığmadığıma görə narazılıq edirdilər. Həmin il Litvanın Bakıdakı səfirliyində imtahanlar keçirilirdi. İmtahanların biri ingilis dilindən, biri isə esse yazmaq idi. Mən essedən 5, dil imtahanından isə 4 almışdım. Həmin vaxt ən yüksək nəticəni də mən göstərdim. Ona görə də birinci məni çağırdılar ki, hansı universiteti istəyirsən, onu da seç. Pulsuz olduğu üçün Vilnus Universitetini seçmişdim. Bir il təhsil aldım, amma sonda universitetdən imtina etdim.\n- Universiteti atandan sonra nə etdiniz?\n- Burada gözəllik salonunda işləməyə başladım. Ustam da məndən çox razılıq edirdi. Daha sonra yenidən bir il oxumağa başladım. Bu dəfə aşbazlığı oxudum, amma ordan da imtina etdim.\n- Hazırda televiziyalar vasitəsi ilə pul qazanıram. Reklamlara çəkilirəm, pul qazanıram.\n- Bəs nə vaxtdan özünüzü qadın kimi hiss etməyə başladınız? Bura gələndən sonra, yoxsa elə Azərbaycanda?\n- Yox, Azərbaycanda artıq bu hisslər məndə vardı. 16 yaşım olanda mən anama dedim ki, oğlanlardan xoşum gəlir. O zaman anam çox pis olmuşdu, məni həkimə aparmaq istəyirdi.\n- Necə oldu ki, cinsinizi dəyişmək fikrinə düşdünüz? Əks nəticələrindən qorxmadınız?\n- Mən həmişə əməliyyatdan qorxmuşam. Fikirləşirdim ki, bu, təbiətə qarşı çıxmaq deməkdir. Qorxurdum ki, heç vaxt oğlan kimi doğulmuş adamdan qız olmaz. Amma bu məsələni araşdırdıqdan sonra öyrəndim ki, əslində, müasir elm və tibbin qarşısında bunlar elə də çətin bir şeylər deyil. Hətta elə əməliyyatlar olub ki, inanılmaz dərəcədə uğurlu alınıb. Həm də əməliyyat olunan insandan da çox şey aslıdır. Bir adam qidasına, səhhətinə fikir verərsə, keçirdiyi əməlliyyatda uğurlu alınar. Mən 2015-ci ildə iki əməliyyat keçirdim. Bir burnumdan bir də sinəmdən. Hər ikisi də çox uğurlu alındı.\n- Litvalıların belə hallara münasibəti necədir? Məsələn, biləndə ki, süni yolla cinsinizi dəyişdirmisiniz, sizə münasibətləri necə olur?\n- Buradakı insanlar da bir az bu cür məsələlərə həssasdırlar. Amma Azərbaycandakı kimi vəziyyət çətin deyil. Əvvələr bir az aqressiya hiss edirdim, indi elə bir şeylər yoxdur.\n- Axrıncı dəfə nə vaxt Azərbaycanda olmusunuz?\n- 2012-ci ildə.\n- Xarici görünüşünüz dəyişilmişdi, yoxsa?\n- Yox, heç bir dəyişiklik yox idi. Amma saçımı uzatmışdım, qaşımı almışdım. O vaxt evdəkilər deyirdilər ki, heç hara çıxma, evdə otur, yolda sənin üçün pis olar.\n- Ailənizlə münasibətiniz necədir, əlaqəniz varmı?\n- Hə, danışırıq. Nə qədər mənim bu hərəkətimi qəbul etməsələr də, amma yenə də övladlarıyam da. Uşaqları olduğum üçün danışırlar. Deyirlər ki, səni atası deyilik ki?\n- Bacın, qardaşın varmı?\n- Bir bacım var.\n- Onlara münasibətin necədir?\n- Normaldır, skayp vasitəsi ilə danışırıq, elə bir problemimiz yoxdur.\n- Azərbaycana getmək kimi bir planınız yoxdur?\n- Yox, bu barədə heç fikirləşmirəm. Çünki mən özümə ailə qurmaq istəyirəm. Heç mən Litvada belə bunu düşünə bilmirəm. Çünki burda məni əksər adamlar tanıyır. Ona görə başqa bir ölkəyə gedib orda ailə həyatı qurmaq istəyirəm. Mən istəyirəm ki, elə bir ölkədə yaşayım ki, onlar buna pis baxmasınlar. Əslində, mənim burda da sevgilim vardı. Bizim bütün yayı bir yerdə olmuşuq. Çox güclü bir oğlan idi. Kimnə deyirdisə də, vecinə almırdı. Hər yerə birlikdə gedirdik, hətta efirlərə də birlikdə gedirdik.\n- Azərbaycanlı bir oğlanla sevgili olmaq istərdinmi?\n- Hə, çox istərdim. Niyə də olmasın. Bizim azəri oğlanlarını mən niyə istəyirəm? Çünki bizdə qadınla, kişinin yeri var. Mən də elə bir ailə istərdim.\n- Məktəb yoldaşlarına necə münasibətin varmı?\n- Bir sinif yoldaşım vardı, məktəb vaxtı ən yaxın dostum idi. Onunla danışmışdıq, sonra bildi mənəm. Çox darıxıram Bakı üçün. Azərbaycana gəlsəm, mütləq gedib, sinif yoldaşlarımla görüşəcəm.\n- Bəs Azərbaycanda baş verən hadisələri necə, tez-tez izləyirsən?\n- Yox, heç xəbərim yoxdur. Bilmirəm nələr baş verir. Amma arada bir Azərbaycan musiqilərinə qulaq asıram. Ən çox da Röya və Sevil-Sevinc bacılarına...


VICKI GUNVALSON FILLERS OFF SWEARS - MESHHURLARIN - DAILYBEAUTY - GöZƏLLIK AUTHORITY - BƏDƏN - 2019\nGerçəklik ulduzu Vicki Gunvalson bunu bəyan edir. Halbuki o, (həmin anda) yoldaşla birlikdə ola bilməz Orange County-də Real Housewives Tatu yoldaşları, bəzi şeylər var Gunvalson o artıq plastik cərrahiyyə və doldurucular ilə əlaqəsi yoxdur deyir.\nBir videoda, Gunvalson, "Plastik cərrahiyyə əylənmir. Amma mən sənin üçün evə baxıram. Əgər bunu etməsəniz, bunu edərsiniz. Onu düzəldin. "Ancaq o, həmçinin dedi:" Çoxlu sayda insan var. Ümid edirəm ki, bunlardan bir dənəsi deyiləm ". Hətta bəzi reallıq starlets də çox sayılanlara məhdudiyyətlər var.\n"Real Evdar qadınlar" Star Dolores Catania bu Çəki zərər qaydası "Mənim həyatımda gördüyüm ən yaxşı şeylər"\nBu mövsüm nəzərəçarpacaq dərəcədə daha təəccüblü bir görünüşlə, Gunvalson son vaxtlar daha aşağı bir faceliftə məruz qalmış və bu, planlaşdırdığı son əməliyyat olduğunu söyləyir. "Mən bitirdim" dedi.\nİnsanlar tərəfindən ilhamlandı Orange ölkənin real evdar qadınları Gunvalson işi üçün Tamra'nın plastik cərrahını axtararaq, Gunvalson'a bir facelift lazım olduğunu söyləyən cast üzv Tamra Judge. Cərrahın qarşısında var olan doldurucuları da çıxarmışdı. "Son dörd, beş ildən bəri yaşlandığım kimi, Juvéderm və Restylane'yi və bu, və Sculptra'yı almaq istəyirdilər və bunu bildiyimdən əvvəl özüm kimi görünmədim. Beləliklə, bütün dolduruculara çıxdım. İndi tamamilə düz dəri var. "\nGunvalson deyir ki, heç bir başqa dolgu və ya hər hansı başqa bir şeyin olmaması heç bir zaman təkrarlanmaz. "Mən yalnız onu tərk edirəm."\nBütün siyasət bir kənara qoyduğumuzda, bir şeyə razı ola biləcəyimiz çox dəqiqdir: Ivanka Trump'un gözəl saçları var. Kesmə! Rəng! Tam bir qüsursuz görünüş yaratmaq üçün bir araya gələn iki şey! Kredit ala bilən adam: Kyle White, Nyu-Yorkda Oscar Blandi-də aparıcı rəngkarlıqçı. Onun metodu çox strateji və bir neçə addımı əhatə edir, lakin son məhsul olduqca mükəmməldir. Daha ƏTraflı\nYaxşı saçlı pioner Drybar - "heç bir kəsik, rəng yox" - hər şeyin güclü partlayışa gəldiyi zaman yenidən işə salınması; bu dəfə quru üslubu yalnız konsepsiyasını verərək cəhd edin. Dünyadakı Bethesda, MD, mağazada dünən "su yoxdur" modeli açıldı (WWD-ə görə). 20 $ - normal 45 dollardan daha ucuzdur - siz saçlarınıza baxa bilərsiniz, lakin onu yuymursunuz. Daha ƏTraflı\nPRISM BRUSH BAR (@prismbrushbar) tərəfindən 23 May 2016 tarixində saat 15: 59-da PDT tərəfindən göndərilən bir fotoşəkil. PDT Əgər siz makiyaj edən insanların 99 faizini təşkil edirsinizsə, fırçalarınızın yuyulması yəqin ki, ilk üç ən dəhşətli gözəlliklə əlaqədar vəzifələr. Eyni bakteriyaların yüklü, ləkəsiz təşviq edən fırçası gün keçdikcə olduqca kobud səslənir, lakin bu barədə bir şey etmək üçün vaxt ayırmaq əsla prioritet deyil. Daha ƏTraflı\nCopyright 2019 \_ ar.womanfitness.info \_ Vicki Gunvalson, OG Real Ev xanımı, bir dəfə və hər kəs üçün doldurucuları yandırır


Bakıda bina çökdü, 4 nəfər xəsarət aldı |\nAna Səhifə/Xəbərlər/Gündəm/Bakıda bina çökdü, 4 nəfər xəsarət aldı\nBakıda bina çökdü, 4 nəfər xəsarət aldı\nProkurorluq: “Onlara ambulator tibbi yardım göstəriləndən sonra dördü də evə buraxılıb”\nBakının Nərimanov rayonu ərazisində – Keşlə qəsəbəsində “City Garden” şirkəti tərəfində söküntü-tikinti işləri zamanı bina çöküb. Meydan TV-nin əldə etdiyi məlumata görə, hadisə nəticəsində tikintidə çalışan 4 nəfər xəsarət alıb.\nBaş Prokurorluq da məlumatı da təsdiqləyib. Qurumun mətbuat xidmətindən Meydan TV-yə bildirilib ki, hadisə tikinti şirkətinin layihəsi çərçivəsində söküntü işləri aparılan zaman baş verib. Hadisə nəticəsində müxtəlif dərəcəli bədən xəsarətləri almış dörd nəfər xəstəxanaya çatdırılıb. Onlara ambulator tibbi yardım göstəriləndən sonra dördü də evə buraxılıb.\n“Faktla bağlı Baş Prokurorluğun İstintaq İdarəsində araşdırma aparılır. Hadisə yerinə baxış keçirilib. Şəxslərin aldıqları xəsarətlərin dərəcəsini müəyyən etmək məqsədilə məhkəmə-tibb ekspertizaları təyin edilib. İctimaiyyətə əlavə məlumat veriləcək”, – Baş Prokurorluqdan bildirilib.\n“24saat.org” “Bakıda bina çökdü, 4 nəfər xəsarət aldı” başlıqlı yazını “Arqument”ə istinadən dərc edib\nGözdən qaçırmayın: İşğalın 6-cı günü - UKRAYNA ƏZMLƏ MÜDAFİƏ OLUNUR


Deputat Rövşən Rzayev: 'O başqa variantlar haqda danışmağa hazır deyiləm'\n2021, 16 Aprel, Cümə, Bakı vaxtı 18:12\nMilli Məclis Seçki Məcəlləsinə dəyişikliklər edib. Seçki mütəxəssisləri bu dəyişikliklərdən bəzilərinə şübhəylə yanaşırlar. Məsələn, seçki qutularının möhürlənməsinin ləğv edilib, sadəcə kilidlənməsinə və ya deputatların mandatdan məhrum edilməsi səlahiyyətinin Mərkəzi Seçki Komissiyasına verilməsinə və s.\nAzadlıqRadiosu bu dəyişikliklərlə bağlı parlamentin Hüquq siyasəti və dövlət quruculuğu komitəsinin sədr müavini Rövşən Rzayevlə söhbət edib.\n– Seçki Məcəlləsinə edilən dəyişiklikləri necə dəyərləndirirsiniz?\n– Məsələn, yeni dəyişikliklərə görə, bundan sonra seçki qutularının ağzı möhürlənməyəcək, sadəcə kilidlənəcək.\n– Orda texniki baxımdan heç bir problem yoxdur. Əksinə, eyni dərəcəli məsələlərdir.\n– Eyni dərəcəli məsələdirsə, o zaman niyə qutular kilidlənəcək, möhürlənməyəcək?\n– Məsələ də ondadır ki, nə fərqi var? Mən bunda da problem görmürəm.\n– Amma belə iddialar var ki, kilidi açmaq daha asandır, nəinki möhürü qırmaq. Sizcə, bu gələcəkdə seçki qutularına müdaxiləni asanlaşdırmayacaq?\n– Mən hesab edirəm ki, gələcəkdə bunun heç bir problemi olmayacaq.\n– Yeni dəyişikliyə görə, növbədənkənar prezident seçkiləri üç ay yox, iki ay ərzində keçiriləcək. Bu müddət niyə qısaldılıb?\n– Orda hansısa niyyət yoxdur. Əsas məsələ odur ki, indiyədək belə hal baş verməyib. Mən bilmirəm, bu gün hansı hal baş verəcək, amma düşünmürəm ki, belə hal olacaq. Müddətə qalanda, nə qədər kifayət edirsə, o qədər də götürülür. Mən başqa fikir deyə bilmərəm.\n– İmza vərəqələri səlahiyyətli nümayəndələrə imzalanmaqla veriləcək. Burda...\n– Burda da bir problem görmürəm. Mən gördüyüm problem başqadır. Onunla bağlı sualınız yoxdur deyə, danışmaq istəmirəm.\n– Bəlkə özünüz danışasınız o haqda?\n– Yox, danışmıram.\n– Bəs deputatların başqasının yerinə və ya başqası onun əvəzinə səs verdikdə deputat mandatından məhrum edilməsinə necə baxırsınız? Deputatın bu qədər asanlıqla mandatdan məhrum edilməsi normaldır?\n– Mənə belə gəlir, normaldır. Bu, dünya praktikasında da var, hər bir millət vəkili səsvermədə iştirak etməli, öz mövqeyini bildirməlidir.\n– Amma ola bilsin, deputat həmkarı Rövşən Rzayevdən xahiş edir ki, beş dəqiqəlik işi var, bu məsələdə onun əvəzindən səs versin.\n– Məndən bu günə kimi belə xahiş olmayıb, bundan sonra da olmayacaq.\n– Yəni belə bir sadə məsələyə görə mandatın itirilməsi deputat toxunulmazlığını kövrəkləşdirmirmi?\n– Bu, dünya praktikasında mövcud məsələdir. Özü də ciddi məsələdir. Parlament həmişə olduğu kimi, Azərbaycanin hüquqi dövlət olması, inkişafı məsələsində sözünü, mövqeyini bildirib. Qanunvericilik həmişə təkmilləşdirilir. Ona görə də millət vəkilləri məsuliyyətlərini dərk etməlidirlər. Öz mövqelərini səsləndirməlidirlər. Heç kimdən «mənim əvəzimə səs ver» deyə xahiş etməməlidirlər. Başqa məsələdir ki, səsvermədə iştirak etmir, çıxıb çölə, harasa gedib, bu gün parlamentə gələ bilməyib... Səsvermədə səs çoxluğuyla bütün layihələr qəbul edilə bilər. Ona görə də kimisə buna vadar etməyə ehtiyac yoxdur.\n– Etik qaydaların pozulmasına görə də deputat mandatını itirə biləcək. Deputat kimi buna necə baxırsınız?\n– Millət vəkili hər bir halda məsuliyyətini dərk etməlidir. Həm davranışında, həm də fəaliyyətində. İkincisi də, bu, Konstitusiyada təsbit edilmiş məsələdir. Burada qeyri-adi heç nə bir şey yoxdur.\n– Rövşən bəy, normal ölkələrin parlamentlərində hər zaman qızğın polemikalar gedir, bəzən bu, sonucda əlbəyaxa davaya belə gətirib çıxarır. Bəlkə təqdir ediləsi hal deyil, amma buna görə deputat mandatından məhrum edilən də olmur.\n– Bizdə də dava olsa, eyni şey olacaq. Bizdə qeyri-adi hal var ki? Eyni şeydir də. Etik qayda pozularsa, bundan ötrü parlament komissiyası var, o deputatın hərəkətinə qiymət verəcək. O qiymət verəndən sonra başqa məsələlər ola bilər. Yəni bu, asan mexanizm deyil. Yenə də millət vəkili öz fəaliyyətində tam azaddır, öz mövqeyində, fikirlərini ifadə etməkdə tam azaddır. Yeni dəyişikliklər deputatın fəaliyyətinə heç bir məhdudiyyət gətirmir.\n– Amma bəzi mütəxəssislərin qənaətincə, bu dəyişikliklər deputatları daha korrekt davranmağa, özünüsenzuraya sövq edəcək. Polemilkalara, fikir mübadilələrinə yer qalmayacaq.\n– Hər bir millət vəkili seçiciləri qarşısında məsuliyyətini dərk etməlidir. O, işini elə qurmalıdır ki, seçici ona səs verdiyinə görə peşman olmasın və o, Azərbaycanın qanunverici orqanında mövqeyini səsləndirməyi bacarsın.\n– Deputatın səsvermə zamanı qaydanı və ya etik normanı pozmasına görə son qərarı MSK verəcək. Niyə MSK, niyə Milli Məclis deyil?\n– Əvvəlcə parlamentin etik komitəsi qərar verəcək. Həmin qərara MSK-da baxılacaq. Narazı tərəfin məhkəməyə müraciət etmək hüququ var.\n– Son qərarı parlamentin deyil də, MSK-nın verməsi haqda nə deyə bilərsiniz?\n– Mənim öz mövqeyim var. Amma bu məsələ səs çoxluğu ilə artıq qəbul edilib.\n– Siz bu məsələdə nədənsə narazısınız?\n– Onu sizə deyə bilməyəcəm. Mən hər halda dövlətimi, öz liderimi dəstəkləyən adamam, seçicilərimə böyük hörmətlə yanaşan adamam. Mən qanunvericilik fəaliyyətimdə daha da mükəmməl işləməyi özümə borc hesab edirəm. Bu, mənim həm özüm, həm seçicilərim, həm də dövlətim qarşısında götürdüyüm məsuliyyətdir.\n– Belə başa düşmək olar ki, MSK məsələsində siz də narazısınız?\n– Narazı deyiləm, amma yaşayıb görərik də nə baş verir. Hər halda, mən bunu dəstəkləmişəm.\n– Dediklərinizdən dəstəklədiyiniz başa düşülmür amma.\n– Deyə bilmərəm ki, narazıyam. Mən digər variantlar barəsində düşünüb danışa bilərdim. Narazı olduğumu demirəm. Deyirəm ki, Azərbaycanda yetərincə məsuliyyətli, bilikli hüquqşünaslar var, məndən də, bir çoxlarından da artıq, Azərbaycanın inkişafını yaradanlardır.\n– «Digər variantlar» nə ola bilərdi?\n– Qalsın sonraya.\n– Niyə mətbuatla bölüşmək istəmirsiniz?\n– Mətbuatla da bölüşmək olar. Problem nədir ki? Azərbaycan demokratik dövlətdir, söz azadlığı mövcuddur, müxtəlif fikirlər ola bilər, bununla razılaşmaq da ola bilər, razılaşmamaq da.\n– O zaman «başqa variantlar» haqda niyə susursunuz?\n– O başqa variantlar haqda danışmağa hazır deyiləm. Qalsın gələn dəfəyə.


Seçkiyə görə baş həkimə cəza verildiyi deyilir\n2021, 23 İyul, Cümə, Bakı vaxtı 19:14\nTəcili yardım maşını adamları seçki məntəqələrinə daşıyır\nKürdəmir Rayon Təcili Tibbi Yardım Stansiyasının baş həkiminin seçki ilə bağlı cəzalandırıldığı bildirilir.\nBu barədə Tibbi Ərazi Bölmələrini İdarəetmə Birliyinin (TƏBİB) mətbuat katibi bildirib. Verilən məlumata görə, buna səbəb təcili tibbi yardım maşını ilə fevralın 9-da keçirilən növbədənkənar parlament seçkilərində məntəqələrə adam daşınmasıdır.\nBildirildiyinə görə, Kürdəmir Rayon Təcili Tibbi Yardım Stansiyasının baş həkimi dünən, fevralın 10-da TƏBİB-ə dəvət olunub.\n«Baş həkim Eynulla Novruzov TƏBİB-ə dəvət edilib, izahatı alınıb. O, izahatında qeyd edib ki, hava şəraitinin pis olmasına görə kollektivin xahişi ilə təcili tibbi yardım avtomobili ayrılmasına icazə verib ki, işçiləri səsverməyə aparsın. E.Novruzov bu hərəkətinə görə cəzalandırılıb»,-deyə qurumdan vurğulanıb. Amma cəzanın nədən ibarət olduğu açıqlanmır.\nAçıqlamaya E.Novruzovun özündən münasibət almaq mümkün olmayıb.\nFevralın 9-da Azərbaycanda növbədənkənar parlament seçkiləri keçirilib. Həmin gün bəzi deputatlığa namizədlər bildirmişdilər ki, Kürdəmir rayonu mərkəzində təlimatlandırılan bəzi şəxslər təcili yardım maşını ilə bir neçə məntəqələrə aparılaraq səs verirlər.\nNövbədənkənar parlament seçkiləri ilə bağlı artıq bir çox dairələr üzrə şikayətlər eşidilməkdədir. Mərkəzi Seçki Komissiyasından (MSK) deyilib ki, bütün şikayətlər qanunvericiliyə uyğun araşdırılacaq.


"Azərbaycan Respublikasının İnsan Hüquqları üzrə Müvəkkili vəzifəsindəsəlahiyyətlərimi şərəf və ləyaqətlə yerinə yetirəcəyimə, Azərbaycan Respublikası Konstitusiyasına və qanunlarına əməl edəcəyimə, müstəqil və qərəzsiz fəaliyyət göstərəcəyimə and içirəm"Azərbaycan Respublikasının İnsan Hüquqları üzrə Müvəkkilinin andı\n17 iyul 1937-ci ildə anadan olmuşdur. 1959-cu ildə Azərbaycan Dövlət Universitetinin (hazırda Bakı Dövlət Universiteti) kimya fakültəsini fərqlənmə ilə bitirmişdir.\n1959-cu ildən etibarən Azərbaycan Milli Elmlər Akademiyasının akademik Y. Məmmədəliyev adına Neft-kimya prosesləri İnstitutunda laboratoriya müdiri və başqa vəzifələrdə çalışmışdır, kimya elmləri doktoru elmi dərəcəsi (1980), professor rütbəsi (1982) almışdır. Nyu-York Elmlər Akademiyasının üzvüdür (1997).\nE.Süleymanova 210 elmi əsərin, 40-dan çox ixtiraların müəllifidir, 2 elmlər doktoru, 14 elmlər namizədi yetişdirmişdir. 30-dan çox beynəlxalq konfranslarda, o cümlədən müxtəlif ölkələrdə keçirilmiş 7 neft-kimya simpoziumunda elmi məruzələrlə iştirak etmişdir.\nBeynəlxalq aləmdə tanınmış alim və ictimai xadimdir. E.Süleymanovanın fəal vətəndaş mövqeyi onun ictimai fəaliyyətində hər zaman öz əksini tapmışdır və insan hüquqlarının müdafiəsi ilə sıx bağlıdır.\n1990-ci ildən Qadın hərəkatı rəhbərlərindəndir. Taylandın paytaxtı Banqkokda Çulalonqkorn Universitetində Qadın Liderliyi üzrə hazırlıq keçmişdir. 1990-1994-cü illərdə Azərbaycan Qadınlar Cəmiyyətinin sədr müavini olmuşdur. 1994-cü ildən BMT-nin İqtisadi ve Sosial Şurası ilə xüsusi məsləhətçi statusu almış ölkəmizdə yeganə qadın qeyri-hökumət təşkilatı olan "Qadın və İnkişaf" elmi-praktiki mərkəzinin yaradıcısı və Prezidenti, 2002-ci ildən - fəxri üzvüdür. Həmin təşkilat 15 nüfuzlu beynəlxalq qurumun üzvüdür və öz fəaliyyətini BMT-nin müxtəlif bölmələri ilə sıx əlaqədə qurur.\nDünya qadın hərəkatı liderlərindəndir. Amerika Roçester Universiteti tərəfindən Dünyanın qadınlar və qızların hüquqlarının müdafiəçisi və onlar üçün nümunə olan 100 Qəhrəman qadınlardan biri kimi şərəfləndirilmişdir (1998).\nBMT-nin Baş Assambleyasının İnsan haqları üzrə (Vyana, 1993), Əhali və İnkişaf (Qahirə, 1994 və Haaqa, 1999), Qadın problemləri üzrə (Pekin, 1995, Nyu-York, 2000), Habitat (İstanbul, 1996, Nyu-York, 2001), Sosial İnkişaf (Cenevrə, 2001), Uşaq haqları üzrə (Nyu-York, 2002) Xüsusi Sessiyalarında və konfranslarında dövlət və ya QHT nümayəndəsi və koordinatoru kimi məruzələr və çıxışlar etmişdir, regional qurumlarda fəaliyyət göstəmişdir.\nUşaq haqları Konvensiyasının 10 illiyi ilə bağlı vüsət tapmış Uşaqlar üçün Dünya hərəkatı nəzdində dünyada öz fəaliyyəti ilə tanınmış Azərbaycan Uşaqdan Uşağa Sülh Şəbəkəsinin və onun nəzdində ilk Uşaqların Liderlik məktəbinin yaradıcısıdır, uşaq haqları sahəsində çalışan 50-dən çox qadın, gənclər QHT Alyansını yaratmış, uşaq haqları üzrə milli koordinator kimi, onu 2000-2002-ci illərdə Regional CEE-CİS UNİCEF/QHT Komitəsində təmsil etmişdir.\n2001 -ci ildə ölkəmizdə ahıllar üçün ilk resurs mərkəzi yaratmışdır.\nDünyanın 50-dən çox ölkəsində dəfələrlə işgüzar səfərlərdə olmuşdur, 70-dən çox Qlobal və Regional konfransların, digər tədbirlərin işində, o cümlədən BMT-nin Qadınların vəziyyəti üzrə Komissiyası (1995-2003), BMT-nin İctimaiyyətlə Əlaqələr Departamentinin illik iclasları (Nyu-York, 1995-2002), Haaqa Sülh konfransı (1999), Ərzaq Sammiti (1996), İstanbul Sammiti (1999), Ahıllıq üzrə Ümumdünya Assambleyası (Madrid, 2002) və başqalarında iştirak etmişdir.\nAzərbaycan Respublikası Prezidenti yanında Əfv Komissiyasının üzvü olmuşdur. Dünya Azərbaycanlılarının Əlaqələndirmə Şurasının üzvüdür.\n"Fəxri kimyaçı", "SSRİ İxtiraçısı" fəxri adları almış, "Şərəf nişanı" ordeni, "Əmək veteranı" və başqa medallarla təltif olunmuşdur. Akademik Y.Məmmədəliyev adına mükafatın laureatıdır.\n2002-ci il iyulun 2-də Elmira Süleymanova Azərbaycan Respublikasının ilk İnsan Hüquqları üzrə Müvəkkili (Ombudsmanı) seçilmişdir.\nBeynəlxalq Ombudsmanlar İnstitutunun və Avropa Ombudsmanlar İnstitutunun üzvüdür (2003).\n25 yanvar 2001-ci il tarixdə Avropa Şurasına üzv qəbul olunmuş və İnsan hüquqları və əsas azadlıqları haqqında Avropa Konvensiyasını imzalamış Azərbaycan Respublikasında dövlətin öz üzərinə götürdüyü öhdəliklərə uyğun olaraq 2002-ci ildə Azərbaycan Respublikasının İnsan Hüquqları üzrə Müvəkkili (Ombudsman) vəzifəsi təsis olundu.\n"Azərbaycan Respublikasının İnsan Hüquqları üzrə Müvəkkili (Ombudsman) haqqında" Azərbaycan Respublikasının Konstitusiya Qanunu\n28 dekabr 2001-ci il tarixdə "Azərbaycan Respublikasının İnsan Hüquqları üzrə Müvəkkili (Ombudsman) haqqında" Azərbaycan Respublikasının Konstitusiya Qanunu qəbul olunmuşdur.\nQanunun xüsusiyyəti ondan ibarətdir ki, bu akt, dövlətin konstitusiya qanunvericiliyinə onun ayrılmaz hissəsi kimi daxil edilmiş, bununla da insan hüquqlarının qorunmasının dövlətin siyasətində həlledici rola malik olduğu bir daha təsdiqlənmişdir.\nOmbudsmanın fəaliyyətinin Konstitusiya Qanunu səviyyəsində tənzimlənməsi, onun cəmiyyət üçün əhəmiyyətinin göstəricisi olaraq, eyni zamanda onun digər dövlət orqanlarından fərqini və Azərbaycanda ümumi insan hüquqlarının müdafiəsi sistemində müstəsna yerə malik olduğunu vurğulayır, konstitusiya qanunvericiliyinin mahiyyətindən irəli gələn təminatları verir.\nMüvəkkilin fəaliyyəti ilə bağlı qanunvericiliyə edilmiş əlavələr və dəyişikliklər\n2 iyul 2002-ci il tarixdə Azərbaycan Respublikasının Milli Məclisi tərəfindən "Azərbaycan Respublikasının İnsan Hüquqları üzrə Müvəkkili (Ombudsman) haqqında" Azərbaycan Respublikası Konstitusiya Qanununun tətbiqi ilə əlaqədar Azərbaycan Respublikasının bəzi qanunvericilik aktlarına dəyişikliklər və əlavələr edilməsi barədə" Azərbaycan Respublikasının Qanunu qəbul edilmişdir.\nQanunvericiliyə edilmiş əlavələr və dəyişikliklər Müvəkkilin namizədliyinə aid olan tələblərin, Müvəkkilin toxunulmazlığı, müstəqilliyi, onun statusundan irəli gələn maddi, sosial və digər təminatlarla bağlı məsələlərin müxtəlif qanunvericilik aktlarında əks etdirilməsinə, habelə Müvəkkilin fəaliyyətinin təşkili ilə , bağlı məsələlərin tənzimlənməsinə yönəlmişdir.\nHəmin əlavələrin biri ilə Azərbaycan Respublikasının İnzibati Xətalar Məcəlləsində Müvəkkilin qanuni fəaliyyətinin məhdudlaşdırılması və ya onun fəaliyyətinə müdaxilə edilməsinə görə inzibati məsuliyyət müəyyən edilmiş və bununla Müvəkkilin müstəqilliyinin təminatları gücləndirilmişdir.\nAzərbaycan Respublikasının Konstitusiyasına dəyişikliklər\n22 iyun 2002-ci ildə Azərbaycan Respublikasının Prezidenti "Azərbaycan Respublikası Konstitusiyasına dəyişikliklər edilməsi məqsədilə ümumxalq səsverməsi (referendum) keçirilməsi haqqında" Fərmanı imzalamış və 24 avqust 2002-ci il tarixdə keçirilmiş referendum nəticəsində Azərbaycan Respublikası Konstitusiyasına dəyişikliklər qəbul edilmişdir.\nHəmin dəyişikliklərin bir neçəsi ilə Müvəkkilin seçilməsi - Azərbaycan Respublikası Milli Məclisinin həll etdiyi məsələlər sırasına, Müvəkkilin seçilməsi haqqında Azərbaycan Respublikası Milli Məclisinə təqdimatın verilməsi - Azərbaycan Respublikası Prezidentinin səlahiyyətlərinə dair maddəyə daxil edilmişdir.\nDaha bir mühüm əhəmiyyət kəsb edən dəyişikliklərdən biri də İnsan Hüquqları üzrə Müvəkkilə (Ombudsmana) insan hüquq və azadlıqlarını pozan qanunvericilik və icra hakimiyyəti orqanlarının normativ aktlarından, bələdiyyə və məhkəmə aktlarından qanunla müəyyən edilmiş qaydada Konstitusiya Məhkəməsinə sorğu ilə müraciət etmək hüququnun verilməsi olmuşdur.\nMüvəkkilə namizədə dair irəli sürülmüş tələblər və onun səlahiyyət müddəti\nMüvəkkil - yaşı 30-dan aşağı olmayan, ali təhsilli, insan hüquqlarının müdafiəsi sahəsində təcrübəyə və yüksək əxlaqi keyfiyyətlərə malik, Azərbaycan Respublikasının vətəndaşı olan, 7 il müddətinə seçilən şəxsdir. Eyni şəxs Müvəkkil vəzifəsinə yalnız bir dəfə seçilir.\nİkili vətəndaşlığı və ya başqa dövlətlər qarşısında öhdəliyi olan, qanunvericilik, icra və məhkəmə hakimiyyəti sistemlərində qulluq edən, elmi, pedaqoji və yaradıcılıq fəaliyyəti istisna olmaqla, başqa ödənişli fəaliyyətlə məşğul olan, fəaliyyət qabiliyyətsizliyi məhkəmə tərəfindən təsdiq edilmiş, ağır və ya xüsusilə ağır cinayətlərə görə məhkum olunmuş şəxs Müvəkkil ola bilməz.\nMüvəkkil siyasi fəaliyyətlə məşğul ola və heç bir siyasi partiyanın üzvü ola bilməz, habelə hər hansı qeyri-hökumət təşkilatının rəhbərliyində təmsil oluna bilməz.\nMüvəkkil kim tərəfindən və necə seçilir\n"Azərbaycan Respublikasının İnsan Hüquqları üzrə Müvəkkili (Ombudsman) haqqında" Azərbaycan Respublikasının Konstitusiya Qanununa əsasən Azərbaycan Respublikası Prezidenti Azərbaycan Respublikasının Milli Məclisinə 3 namizəd təqdim edir və Milli Məclis onların arasından birini 83 səs çoxluğu ilə Müvəkkil vəzifəsinə seçir.\nAzərbaycan Respublikasının Milli Məclisi Müvəkkilin seçilməsi ilə bağlı qərarı qəbul etmədikdə, Azərbaycan Respublikasının Prezidenti 15 gün müddətində digər 3 şəxsin namizədliyini Azərbaycan Respublikasının Milli Məclisinə təqdim edir.\nİlk Azərbaycan Respublikasının İnsan Hüquqları üzrə Müvəkkilinin (Ombudsmanın) seçilməsi\nAzərbaycan Respublikasının Prezidenti Heydər Əliyevin təqdimatı ilə Azərbaycan Respublikasının İnsan Hüquqları üzrə Müvəkkili (Ombudsman) vəzifəsinə 3 nəfərin namizədliyi irəli sürülmüşdür. 2 iyul 2002-ci il tarixdə Azərbaycan Respublikasının Milli Məclisi səsvermədə iştirak edən 112 deputatdan 111 nəfərin səs çoxluğu ilə təqdim edilmiş namizədlərdən Azərbaycan Respublikasının İnsan Hüquqları üzrə Müvəkkili (Ombudsmanı) vəzifəsinə Elmira Teymur qızı Süleymanovanı seçmişdir və həmin gün Azərbaycanın ilk Ombudsmanı parlamentin iclasında and içmişdir.\nMüvəkkilin müstəqilliyinin təminatları\nMüvəkkil müstəqildir və yalnız Azərbaycan Respublikasının Konstitusiyasına və qanunlarına tabedir.\nMüvəkkilin müstəqilliyinin təminatları Müvəkkilin dəyişməzliyindən, səlahiyyətləri müddətində və vəzifədən getdikdən sonra səlahiyyətlərinin həyata keçirdiyi dövrdəki fəaliyyətinə və söylədiyi fikirlərə görə toxunulmazlığından, hər hansı dövlət və ya yerli özünüidarə orqanının, vəzifəli şəxsin onun fəaliyyətinə müdaxilə edilməsinin yolverilməzliyindən, Müvəkkilin sosial və maddi təminatlarından ibarətdir.\nFövqəladə və ya hərbi vəziyyətin elan edilməsi Müvəkkilin fəaliyyətini dayandırmır və məhdudlaşdırmır.\nKonstitusiya Qanununa əsasən Azərbaycan Respublikasının İnsan Hüquqları üzrə Müvəkkili (Ombudsman) vəzifəsi Azərbaycan Respublikasının Konstitusiyasında, Azərbaycan Respublikasının tərəfdar çıxdığı beynəlxalq müqavilələrdə təsbit olunmuş və dövlət, yerli özünüidarə orqanları, vəzifəli şəxslər tərəfindən pozulan insan hüquqlarının və azadlıqlarının bərpa edilməsi üçün təsis olunub.\nAzərbaycan Respublikası Prezidentinin, Azərbaycan Respublikası Milli Məclisinin deputatlarının və Azərbaycan Respublikası hakimlərinin fəaliyyətinin yoxlanılması Müvəkkilin səlahiyyətlərinə aid deyil.\nMüvəkkilin insan hüquqlarının pozulmasına dair şikayətüzrə qərarları göstəriş xarakteri daşımır, onun iş üzrə hər hansı qərarın ləğv edilməsi səlahiyyəti yoxdur. Lakin qanunvericilik Müvəkkilə şikayətlərin araşdırılması, pozulmuş hüquqların bərpa edilməsi sahəsində geniş səlahiyyətlər verir və bu səlahiyyətlər onun cəmiyyətdəki şəxsi nüfuzu ilə birlikdə pozulmuş hüququn bərpası üçün əsaslı zəmin yaradır.\nMüvəkkil Azərbaycan Respublikası vətəndaşlarının, əcnəbilərin və vətəndaşlığı olmayan şəxslərin, hüquqi şəxslərin insan hüquqlarının pozulmasına dair şikayətlərinə baxır.\nMüvəkkil əfv, vətəndaşlıq, siyasi sığınacaq verilməsi məsələlərinin həlli ilə bağlı Azərbaycan Respublikası Prezidentinə, habelə insan hüquq və azadlıqlarının təmin edilməsi məqsədilə qanunların qəbul edilməsi və ya yenidən baxılması, eləcədə amnistiya elan edilməsi barədə Azərbaycan Respublikasının Milli Məclisinə təkliflər verə bilər.\nMüvəkkilin məhkəmələrdə süründürməçilik, sənədlərin itirilməsi və vaxtında verilməməsi, habelə məhkəmə qərarlarının icrasının gecikdirilməsi ilə əlaqədar insan hüquqlarının pozulmasına dair şikayətlərə baxmaq hüququ vardır.\nŞikayətin verilməsi qaydası və müddəti, şikayətin məzmunu\nŞikayət ərizəçinin hüquqlarının pozulduğu və ya ona bu barədə məlum olduğu gündən 1 il müddətində, yazılı və ya şifahi formada, poçt vasitəsilə və ya şəxsi qəbulda verilə bilər.\nCəzaçəkmə müəssisələrində, istintaq təcridxanalarında, müvəqqəti saxlama yerlərində saxlanılan şəxslər tərəfindən ünvanlanmış şikayətlər senzuradan keçirilmədən 24 saat müddətində Müvəkkilə göndərilməlidir.\nQeyri-hökumət təşkilatları və ya üçüncü şəxslər şikayəti hüquqları pozulmuş şəxsin razılığı ilə (belə razılığı almaq mümkün olmayan hallar istisna olmaqla) verməlidirlər.\nŞikayətdə ərizəçinin adı, atasının adı, soyadı, ünvanı, onun hüquqlarını pozmuş qərarın, hərəkətin (hərəkətsizliyin) mahiyyəti, şikayətin tərtib edilmə yeri, vaxtı və ərzizəçinin imzası göstərilməlidir.\nAnonim şikayətlərə baxılmır, lakin anonim şikayətdə göstərilən hallar kifayət qədər sübutlu və əsaslı faktlarla təsdiq edilirsə, həmin şikayət baxılması üçün qəbul edilə bilər.\nDövlət orqanları Müvəkkilə müraciət edə bilməzlər.\nHansı hallarda şikayətə baxılmasından imtina edilir\nƏrizəçinin hüquqlarının pozulduğu və ya ona bu barədə məlum olduğu gündən 1 il müddət keçdikdə\nŞikayət Müvəkkilin səlahiyyətlərinə aid olmadıqda\nŞikayət anonim olduqda (yuxarıda göstərilən hallar istisna olmaqla)\nŞikayətlə bağlı məhkəmə icraatı getdikdə\nTəkrar təqdim olunmuş şikayətdə yeni məlumatlar, faktlarvə sübutlar olmadıqda\nŞikayətdə əks etdirilmiş halların araşdırılması ilə bağlı Müvəkkilin səlahiyyətləri\nMüvəkkil insan hüquqlarının pozulmasına dair şikayətdə əks etdirilmiş halların araşdırılması zamanı barəsində şikayət verilən orqanın və ya vəzifəli şəxsin həmin şikayətlə bağlı mülahizələrini öyrənməlidir. Həmin mülahizələr 10 gün müddətində Müvəkkilə təqdim edilməlidir.\nİnsan hüquqlarının pozulmasına dair şikayətdə əks etdirilmiş halların araşdırılması zamanı Müvəkkilin aşağıdakı hüquqları vardır:\nmaneəsiz və əvvəlcədən xəbərdarlıq etmədən dövlət hakimiyyəti və yerli özünüidarə orqanlarına, hərbi hissələrə, cəzaçəkmə müəssisələrinə, istintaq təcridxanalarına, müvəqqəti saxlanılma yerlərinə daxil olmaq; cəzaçəkmə müəssisələrində, istintaq təcridxanalarında, müvəqqəti saxlanılma yerlərində saxlanılan şəxslərlə görüşmək və təkbətək söhbət etmək; onların həmin yerlərdə saxlanılmasının qanuniliyini təsdiq edən sənədlərlə tanış olmaq;\ndövlət və yerli özünüidarə orqanlarından, vəzifəli şəxslərdən zəruri məlumat, sənəd və materialları 10 gün müddətində almaq;\ncinayət, mülki və inzibati işlərə dair qanuni qüvvəyə minmiş qərarlarla, həmçinin cinayət işlərinin başlanmasının rədd edilməsi barədə materiallarla tanış olmaq;\nşikayətdə əks etdirilmiş halların yoxlanılması üçün müvafiq orqanlara tapşırıq vermək (yoxlama, qərarından və ya hərəkətindən (hərəkətsizliyindən) şikayət edilən orqana və ya vəzifəli şəxsə tapşırıla bilməz);\nmüvafiq dövlət orqanları və təşkilatlarına ekspert rəyinin hazırlanmasını tapşırmaq;\ndövlət və yerli özünüidarə orqanlarının rəhbərləri və digər vəzifəli şəxsləri, hərbi hissələrin komandirləri, cəzaçəkmə müəssisələrinin, istintaq təcridxanalarının, müvəqqəti saxlanılma yerlərinin rəhbərliyi tərəfindən təxirə salınmadan qəbul edilmək.\nAraşdırma zamanı şikayətdə qeyd olunmayan digər hallar aşkar edilərsə, araşdırma müvəkkilin səlahiyyətlərinə aid olduqda onun tərəfindən aparılır, səlahiyyətlərinə aid olmadıqda isə materiallar digər səlahiyyətli dövlət orqanlarına göndərilir.\nİnsan hüquqlarının pozulması aşkar edildikdə Müvvəkil hansı səlahiyyətlərə malikdir\nQərar və ya hərəkəti (hərəkətsizliyi) nəticəsində insan hüquqlarını pozmuş dövlət və yerli özünüidarə orqanlarından, vəzifəli şəxslərdən həmin hüquqların bərpasını tələb etmək (müvafiq orqanlar, vəzifəli şəxslər 10 gün müddətində Müvəkkilə görülən tədbirlər barədə yazılı surətdə məlumat verməlidirlər. Məlumat verilmədiyi və ya Müvəkkilin tələbləri həyata keçirilmədiyi hallarda Müvəkkil həmin təşkilatın yuxarı orqanına və ya digər dövlət orqanlarına müraciət edə bilər);\nCinayət əlamətləri aşkar edildikdə müvafiq orqanlara cinayət işinin başlanılması barədə müraciət etmək;\nQərar və ya hərəkəti (hərəkətsizliyi) nəticəsində insan hüquqlarını pozmuş vəzifəli şəxslərin intizam məsuliyyətinə cəlb edilməsi barədə müvafiq orqanlara təkliflər vermək;\nİnsan hüquqlarının pozulması ilə əlaqədar aparılmış yoxlamaların nəticələri ilə kütləvi informasiya vasitələrini tanış etmək;\nİnsan hüquqlarının pozulması xüsusi ictimai əhəmiyyət kəsb edən hallarda onların bərpası üçün Müvəkkilin səlahiyyətlərində olan təsir imkanları kifayyət etmədikdə Azərbaycan Respublikasının Prezidentinə müraciət etmək, Azərbaycan Respublikasının Milli Məclisi qarşısında məruzə ilə çıxış etmək;\nDövlət və ya yerli özünüidarə orqanının, vəzifəli şəxsin qərarı və ya hərəkəti (hərəkətsizliyi) nəticəsində pozulmuş hüquqların bərpası üçün məhkəməyə müraciət etmək;\nŞəxsin hüquqları qüvvədə olan normativ aktlarla pozulduqda, Azərbaycan Respublikasının Konstitusiya Məhkəməsinə sorğu ilə müraciət etmək.\nKonstitusiyaya dəyişikliklərin edilməsi zamanı verilmiş əlavə səlahiyyətlər\n24 avqust 2002-ci il tarixdə keçirilmiş referendum nəticəsində Azərbaycan Respublikası Konstitusiyasına dəyişikliklər qəbul edilmiş və həmin dəyişikliklərlə Azərbaycan Respublikasının İnsan Hüquqları üzrə Müvəkkilinə (Ombudsmana) insan hüquq və azadlıqlarını pozan qanunvericilik və icra hakimiyyəti orqanlarının normativ aktlarından, bələdiyyə və məhkəmə aktlarından qanunla müəyyən edilmiş qaydada Konstitusiya Məhkəməsinə sorğu ilə müraciət etmək hüququ verilmişdir.\nKonstitusiya Qanunu yalnız şəxsin hüquqları qüvvədə olan normativ aktlarla pozulduğu halda Müvəkkilin Azərbaycan Respublikasının Konstitusiya Məhkəməsinə sorğu ilə müraciət etmək hüququnu nəzərdə tuturdu. Konstitusiyaya dəyişikliklərin edilməsi nəticəsində Müvəkkilin bu sahədə səlahiyyətləri genişləndirilmişdir və insan hüquqlarını pozan qanunvericilik və icra hakimiyyəti orqanlarının normativ aktları barədə müraciət etmək hüququ ilə yanaşı, bələdiyyə və məhkəmə aktları haqqında Konstitusiya Məhkəməsinə sorğu vermək hüququ müəyyən edilmişdir.\nKonstitusiya Qanununa əsasən cari il bitdikdən sonra 2 aydan gec olmayaraq Müvəkkil ölkədə insan hüquqlarının qorunması haqqında Azərbaycan Respublikasının Prezidentinə illik məruzəni təqdim edir və həmin məruzə ilə parlament qarşısında çıxış edir. Bu məruzədə insan hüquqlarını pozan, Müvəkkilin tələbləri ilə hesablaşmayan, dövlət və yerli özünüidarəetmə orqanlarının, vəzifəli şəxslərin adları çəkilir, bununla əlaqədar görülmüş tədbirlər barədə məlumat verilir. Eyni zamanda məruzədə insan hüquqlarının təmin edilməsi ilə əlaqədar ümumi fıkir, rəy və tövsiyyələr öz əksini tapmalıdır.\nİllik məruzə Nazirlər Kabinetinə, Konstitusiya Məhkəməsinə, Ali Məhkəməyə, Baş Prokurorluğa göndərilir, "Azərbaycan Respublikasının qanunvericilik Toplusunda" və "Azərbaycan" qəzetində dərc edilir.\nMüvəkkilin Aparatı Müvəkkilin fəaliyyətinin hüquqi, təşkilati, elmi-analitik, informasiya, maddi-texniki, maliyyə və təsərrüfat təminatının həyata keçirilməsi üçün yaradılır.\nMüvəkkilin Aparatı dövlət orqanı olaraq üzərində Azərbaycan Respublikasının Dövlət Gerbi təsvir olunmuş möhür və blanklara malikdir, Müvəkkil tərəfindən təsdiq olunan "Azərbaycan Respublikasının İnsan Hüquqları üzrə Müvəkkilinin Aparatı haqqında" Əsasnaməyə uyğun fəaliyyət göstərir. Müvəkkilin Aparatının strukturu, ştat cədvəli və smeta xərcləri Müvəkkil tərəfindən müəyyən olunur. Müvəkkilin Aparatının işçiləri dövlət qulluqçuları hesab olunur.\nMüvəkkilin Aparatı iki idarədən, katiblikdən və köməkçi funksiyaları həyata keçirən şöbələrdən ibarətdir.\n1. İnsan hüquqlarının və azadlıqlarının müdafiəsi idarəsi.\nİdarənin tərkibinə Vətəndaş və siyasi hüquqların, İqtisadi və sosial hüquqların, Məhbusların hüquqlarının, Hərbi qulluqçuların hüquqlarının, Qaçqınların və məcburi köçkünlərin hüquqlarının müdafiəsi şöbələri daxildir.\nİdarənin tərkibində olan şöbələrin əsas vəzifəsi Müvəkkil tərəfindən baxılması üçün qəbul edilmiş şikayətlərin araşdırılmasını (o cümlədən yerində araşdırmaları), zəruri sənədlərin toplanmasını, şikayətdə göstərilən halların dəqiq, ətraflı tədqiqini təmin etmək, Müvəkkili müvəqqəti saxlanılma yerlərinə, cəzaçəkmə müəssisələrinə, hərbi hissələrə getdiyi zaman müşahidə etmək, bu və ya digər hallara peşəkar hüquqi qiymət vermək, zəruri hallarda ümumi məhkəmələrdə və ya Konstitusiya Məhkəməsində Müvəkkilin mövqeyini müdafiə etməkdir.\n2. Hüquqi maarifləndirmə, elmi-analitik və beynəlxalq əlaqələr idarəsi.\nİdarənin tərkibinə hüquqi maarifləndirmə, elmi-analitik, informasiya və ictimaiyyətlə əlaqələr, beynəlxalq əlaqələr şöbələri daxildir.\nHüquqi maarifləndirmə şöbəsi Azərbaycan Respublikasının qanunvericiliyində və Azərbaycan Respublikasının tərəfdar çıxdığı beynəlxalq müqavilələrdə təsbit edilmiş insan hüquqlarının və azadlıqlarının mahiyyətinin əhaliyə izah edilməsini, bu məqsədlə tədris-metodiki vəsaitlərin, ayrı-ayrı hüquqlara həsr olunmuş bukletlərin, broşürlərinin, yaddaş kitabçalarının, digər nəşr məmulatların hazırlanmasını, insan hüquq və azadlıqlarına həsr olunmuş beynəlxalq, ümumrespublika və regional seminarların, treninqlərin, konfransların keçirilməsini təmin edir.\nElmi-analitik şöbə Azərbaycan Respublikasının qanunvericiliyində və Azərbaycan Respublikasının tərəfdar çıxdığı beynəlxalq müqavilələrdə təsbit edilmiş insan hüquqlarını və azadlıqlarını təhlil edir, İnsan hüquqları və azadlıqları sahəsində mövcud olan problemlərə və araşdırmalara, bu sahədə Azərbaycan Respublikasının qanunvericiliyinin Azərbaycan Respublikasının tərəfdar çıxdığı beynəlxalq müqavilələrə uyğunluğuna dair elmi-analitik yazıları, ümumiləşdirmə materiallarını hazırlayır, insan hüquqları və azadlıqlarının həyata keçirilməsinə maneəçilik törədən halların aradan qaldırılması, milli qanunvericilikdə boşluqların və ya ziddiyyətlərin müəyyən edilməsi məqsədilə araşdırmalar aparır, insan hüquqlarının və azadlıqlarının təmin edilməsi məqsədilə qanunların qəbul edilməsi və ya qəbul edilmiş qanunlara yenidən baxılmasına dair təkliflər hazırlayır, zəruri hallarda milli qanunvericilik sisteminə daxil olan aktların Azərbaycan Respublikasının Konstitusiyasına uyğunluğuna dair Konstitusiya Məhkəməsinə sorğu layihələrini hazırlayır.\nİnformasiya və ictimaiyyətlə əlaqələr şöbəsi Müvəkkilin və onun Aparatının informasiya ilə təminatını həyata keçirir və bu məqsədlə Müvəkkilin fəaliyyətinin kütləvi informasiya vasitələrində işıqlandırılmasına dair məqalələr, pres-relizlər, ayrı-ayrı tədbirlərə və mövzulara dair məlumatlar hazırlayır, Müvəkkil tərəfindən insan hüquqlarının və azadlıqlarının müdafiəsi, hüquqi maarifləndirmə, elmi-analitik, beynəlxalq əlaqələr sahəsində görülən işləri, eləcə də Müvəkkilin müxtəlif görüşlərdə, konfranslarda və digər tədbirlərdə iştirakını əks etdirən məlumatları Müvəkkilin İnternet səhifəsində yerləşdirilməsini təmin edir, Müvəkkilin televiziya və radio çıxışlarını təşkil edir.\nBeynəlxalq əlaqələr şöbəsi Müvəkkilin xarici dövlətlərdəki oxşar qurumlarla, insan hüquq və azadlıqlarının müdafiəsi ilə məşğul olan beynəlxalq təşkilatlarla, fəaliyyəti Ombudsman təsisatı üçün maraq doğuran xarici dövlətlərin təşkilatları və beynəlxalq təşkilatlarla qarşılıqlı əlaqələrinin təşkilini, Azərbaycan Respublikasında Ombudsman təsisatının yaradılmasına, Müvəkkilin insan hüquqlarının və azadlıqlarının müdafiəsi sistemindəki roluna dair\nməlumatların xarici dillərə tərcümə edilməsini və onların beynəlxalq səviyyədə yayılmasını, beynəlxalq və xarici dövlətlərin təşkilatları ilə birgə layihələrin həyata keçirilməsini, daxil olan sənədlərin Azərbaycan dilinə tərcüməsini, həmin sənədlərə baxılmasını, onlara dair cavabların, rəylərin, sorğuların hazırlanmasını təmin edir.\nAZƏRBAYCAN RESPUBLİKASININ İNSAN HÜQUQLARI ÜZRƏ MÜVƏKKİLİNİN (OMBUDSMANIN) APARATINDA QƏBUL GÜNLƏRİ\nBazarertəsi: 10.00 13.00\nÇərşənbə axşamı: 14.00 17.00\nCümə axşamı: 10.00 13.00\nCümə: 14.00 17.00\nƏlavə məlumat üçün telefonlar: (99412)98 23 65,93 7422\nFaks: (99412) 98 23 65, 98 85 74\nE-mail: ombudsman@ombudsman.gov.az apparat@ombudsman. gov. az


Hüquq müdafiə təşkilatı “Media haqqında” qanun layihəsini tənqid edib - AzToday\nƏsas səhifə/Siyasət/Hüquq müdafiə təşkilatı “Media haqqında” qanun layihəsini tənqid edib\n22 Dekabr, 2021 [20:49]\n“Media haqqında” qanun layihəsi mürtəce xarakterlidir. Əgər həmin qanun layihəsi parlamentdə qəbul olunarsa, onsuz da qeyri-qənaətbəxş olan mətbuat, məlumat, ifadə azadlığının durumu, xüsusilə, rəqəmsal medianın vəziyyəti daha da pisləşəcək, alternativ fikirlər, tənqidi rəylər qanunvericilik səviyyəsində əngəllənəcək”. Bu barədə “Müdafiə Xətti” hüquq müdafiə təşkilatının bəyanatında deyilir.\n“Müdafiə Xətti” dərin narahatçılıqla göstərir ki, “ictimai müzakirəyə çıxarılmadan, media hüququ üzrə ixtisaslaşan ekspertlərin, təcrübəli media mütəxəssislərinin, Avropa Şurası Venesiya Komissiyasının, ATƏT-in Media Ofisinin və s. rəyləri öyrənilmədən tələm-tələsik parlamentdə müzakirə edilən, ikinci oxunuşda da təsdiqlənən “Media haqqında” qanun layihəsi mürtəce xarakterlidir”.(Turan)


www.NiNa.Az e-tibb.az-a istinadən bildirir ki, Biotexnologiyanın inkişafı üzrə Milli Mərkəzin rəhbəri Zhang Sinminin sözlərinə görə, dərman artıq pandemiyanın başlanğıc yeri sayılan Uhan və Shenzhen şəhərlərində sınaqdan keçirilib. Testlərdə 320 nəfər iştirak edib. Çin hökumətin açıqladığı məlumata görə, orta hesabla iki gün yarımda pasiyentlərdə hərarət normallaşıb. Dərman tətbiq edilmədiyi halda isə analoji proses 4 gündən çox davam edib. "Avigan" istifadəsindən dörd gün yarım sonra xəstələrdə öskürək keçib. Dərmanı qəbul etməyənlərdə isə bu, təxminən 6 gün ərzində baş verib.\nZ.Sinmin sözlərinə görə, ən maraqlı müşahidə, bu dərmanı qəbul edənlərdə dörd gün sonra, koronavirus üçün təkrar testin mənfi olmasıdır. Dərman istifadə etməyənlərdə isə COVİD-19-la bağlı edilən test 11 gündən sonra neqativ cavablanıb.\nÇindən olan başqa bir qrup tədqiqatçı isə koronavirus SARS-CoV-2-də "zəif yer"i aşkar ediblər. "Zəif yer" koronavirus infeksiyasının insan bədəninin hüceyrələrinə nüfuz etməsi mexanizmi ilə bağlıdır.\nTestlərin tətbiqi nəticəsində məlum olub ki, CD147-də antitellərə əsaslanan preparat olan "Menplazumab" virusların insan hüceyrələrinə nüfuz etməsinə əhəmiyyətli dərəcədə maneə törədir.\nBu fərziyyəni alimlər immunoelektron mikroskopiya üsulu ilə təsdiqləyiblər.\nMar 28, 2020 3:44 PM | Müəllif: NiNa.Az\n, azerbaycan xeberleri, olkede ve dunyada bas veren en son xeberleri size catdirirq. Ana Xeber, Ana Xəbər, Aztv, Az Tv, Atv, A tv, Xezer Tv, Xezertv, Xezer Xeber, Xezer, ARB Tv, Arbtv, Lider, Lidertv, Lider tv, Spaces tv, Spacestv, Speyis tv, Speyistv, İdman Kanali, Kanal, Kanali, Kanalı, Idman Tv, Medeniyyet Tv, Medeniyyet, Mədəniyyət, Medeniyyettv . Koronavirusa onun yaratdigi agciyer iltihabina qarsi daha effektli derman tapilib Cin hokumeti yaxin gelecekde yeni koronavirus infeksiyasini onun yaratdigi agciyer iltihabini mualice etmek ucun Avigan adli dermandan istifade edecek b s b e tibb az a istinaden bildirir ki Biotexnologiyanin inkisafi uzre Milli Merkezin rehberi Zhang Sinminin sozlerine gore derman artiq pandemiyanin baslangic yeri sayilan Uhan ve Shenzhen seherlerinde sinaqdan kecirilib Testlerde 320 nefer istirak edib Cin hokumetin aciqladigi melumata gore orta hesabla iki gun yarimda pasiyentlerde heraret normallasib Derman tetbiq edilmediyi halda ise analoji proses 4 gunden cox davam edib Avigan istifadesinden dord gun yarim sonra xestelerde oskurek kecib Dermani qebul etmeyenlerde ise bu texminen 6 gun erzinde bas verib Z Sinmin sozlerine gore en maraqli musahide bu dermani qebul edenlerde dord gun sonra koronavirus ucun tekrar testin menfi olmasidir Derman istifade etmeyenlerde ise COVID 19 la bagli edilen test 11 gunden sonra neqativ cavablanib Cinden olan basqa bir qrup tedqiqatci ise koronavirus SARS CoV 2 de zeif yer i askar edibler Zeif yer koronavirus infeksiyasinin insan bedeninin huceyrelerine nufuz etmesi mexanizmi ile baglidir Alimlerin sozlerine gore SARS CoV 2 huceyrenin sethinde CD147 reseptorla elaqenin komeyi ile bedene mudaxile edir Koronavirus SP adli xususi proteinin komeyi ile huceyrelerle elaqeye girir Testlerin tetbiqi neticesinde melum olub ki CD147 de antitellere esaslanan preparat olan Menplazumab viruslarin insan huceyrelerine nufuz etmesine ehemiyyetli derecede manee toredir Bu ferziyyeni alimler immunoelektron mikroskopiya usulu ile tesdiqleyibler


İlqar Əliyevin ölümü- rəsmi məlumat\n2021, 08 May, şənbə, Bakı vaxtı 02:50\nƏdliyyə Nazirliyi Penitensiar Xidməti keçmiş MTN polkovniki İlqar Əliyevin ölümü ilə bağlı məlumat yayıb. APA-ya daxil olan məlumatda bildirilir ki, hadisə dekabrın 20-də saat 15:55 radələrində baş verib.\nBakı istintaq təcridxanasında ikinəfərlik kamerada saxlanılan İlqar Əliyevin mələfəni ip formasına salaraq pəncərədəki dəmir barmaqlığa bağlamaqla özünü asdığı bildirilir.\nHadisə baş verərkən onun kamerada tək olduğu qeyd olunur. Penitensiar Xidmətin məlumatına əsasən, digər dustaq telefon danışığı hüququndan istifadə etmək üçün kameradan çıxıbmış. Həmin şəxs geri qayıdanda İlqar Əliyevi asılı vəziyyətdə görüb və bu barədə təcridxananın əməkdaşlarına dərhal məlumat verib.\nHadisə yeri Bakı şəhər prokurorluğunun əməkdaşları tərəfindən məhkəmə-tibb ekspertinin iştirakı ilə müayinə edilib. Fakt üzrə Cinayət Məcəlləsinin 125-ci (özünü öldürmə həddinə çatdırma) maddəsi ilə cinayət işi başlanılıb, istintaq aparılır.\nVəkili Rəşad Mirmehdizadə “Trend”ə bildirib ki, İlqar Əliyevin meyiti dəfn olunmaq üçün dekabrın 21-də Göyçay rayonuna aparılacaq.\nİlqar Əliyev MTN- in Antiterror Mərkəzinin sabiq rəis müavini idi. O, oktyabrda həbs edilib və vəzifə səlahiyyətlərindən sui-istifadə, vəzifə səlahiyyətlərini aşma və əməliyyat-axtarış fəaliyyəti haqqında qanunvericiliyi pozmaqda ittiham olunub.


Metal paltar şkaflar\nGeyim üçün metal şkaflar. Xüsusi iş paltarı üçün şkaflar istehsallarda, idman və başqa yerlər həmçinin soyunma otaqlarında istifadə olunur. Paltar və xüsusi iş paltarı üçün şkaflar ofis işçilərin, ziyarətçilərin və ya müştərilərin üst geyimlərinin və şəxsi əşyalarının yığcam və görünmədən saxlanmasını təşkil etməyə icazə verir.\nPaltar şkafının əsas təyinatı – əşyaların, üst geyimlərin, çətirlərin, ayaqqabıların və baş geyimlərinin saxlanılmasıdır. Həmçinin metal şkaflar konstruksiyasına görə fərqlənirlər, yığılmış şkaflar və qabda sökülmüş şkaflar var. Geyim üçün yığılmış şkafın üstünlüyü – çatdırılmadan dərhal sonra onun istifadəyə hazır olmasıdır. Lakin kiçik çatışmazlıqlarıda var – nəql etmə zamanl böyük həcmi, həmçinin şkafın yerləşdirilməsi zamanı çətinliklər yarana bilər.\nTəbii ki, sökülmüş şkaflar belə problemləri yoxdur və onları qabda sakitcə nəql etmək və xüsusi problem olmadan yaşayış evlərinə gətirmək olar.\nYığma paltar şkafları quraşdırılma üsulu üzrə bölünürlər: özükəsən vintlər, pərçimləmələr, ilişdirmələr, kombinasiya edilmişlər.\nBizim zamanda artıq şübhəsiz bilinir ki, metal şkaflar ən etibarlıdılar. Etibarlığı –tək üstünlüyü deyil, həmçinin onlar çox möhkəmdirlər və öz möhkəmliyi və etibarlığı ilə çəkisı taxta şkaflardan daha azdır! Bildirmək olar ki, metal paltar şkaflarda funksionallıq etibarlılığı və yüngüllüyü özündə birləşdirir.\nXüsusi iş paltarı və soyunma otaqları üçün metal şkafların əsas üstünlükləri bunlardır: yüksək möhkəmlik, uzun ömürlük, ətraf mühitin təsirinə sabitlik. Bu yüksək rütubətli yerlərdə xüsusilə aktualdır, məsələn, hovuzların soyunma otaqlarında, idman zallarında və s.\nBütün soyunma otaqları və xüsusi iş paltarı üçün şkaflar inteqrasiya edilmiş qıfıllarla təchiz edilmişdir, bunun sayəsində onları saxlama kameraları kimi də istifadə etmək olar. Bundan başqa, əşyaların keyfiyyətli saxlamasını təmin etmək üçün, metal qarderob şkafı mütləq olaraq korpusunda xüsusi ventilyasiya jalyuzisinə malikdir. Və ən əsas odur ki - bizim soyunma otaqları üçün metal şkaflarımız soyunma otağı üçün istənilən formada yerləşdirmələri həyata keçirməyə imkan yaradır. Bir halda ki, soyunma otaqları və xüsusi iş paltarı üçün şkaflar standart ölçülərə malikdirlər və blokla birləşirlər, sizə yalnız onların gərəkli miqdarını hesablamaq lazımdır.\nPaltar üçün metal şkaflar skamyalarla, ayaqqabı üçün xüsusi yeşiklə və ya altlıqla, güzgülərlə, müxtəlif miqdarlı iç bölmələriylə, paltarasanlarla, köndələn tirlərlə təchiz edilə bilərlər, buna görə də xüsusi iş paltarı və paltar üçün şkaflar sizin mülahizənizə əsasən təchiz edilə bilərlər.